Najava: Serija A, 14. kolo: Juventus i Inter nastavljaju trku za Skudeto! – Kladjenje.rs\nHomeNajavaNajava: Serija A, 14. kolo: Juventus i Inter nastavljaju trku za Skudeto!\n29 Novembra, 2019 Vlajko Najava 0\nOvog vikenda je na programu 14. kolo italijanske Serije A u kom neće biti nekih većih derbija, ali daleko od toga da nas očekuju nezanimljivi mečevi. Treba izdvojiti svakako meč između Juventusa i Sasuola, kao i meč između Intera i SPAL-a koji će biti odigran na “Đuzepe Meaci”.\nBreša – Atalanta – 2 @ 1.50 u CircusCasino\nUvodni meč 14. kola italijanske Serije A nam donosi duel između Breše i Atalante. Iako se Breša ove sezone posle dosta godina pauze vratila u najkvalitetniji rang italijanskog fudbala, mora se priznati da smo dosta više očekivali od ove ekipe, koja se nažalost posle trinaest odigranih kola nalazi na poslednjem mestu na tabeli. Do sada je Breša osvojila samo sedam bodova i to pošto su upisali dve pobede i jedan remi. Ipak, ova ekipa već dugo ne zna za trijumf, zbog čega su i pali u međuvremenu na poslednju poziciju. U goste im dolazi Atalanta koja igra nešto slabije u poslednje vreme, ali su ipak sredinom nedelje uspeli da savladaju Dinamo iz Zagreba u petom kolu grupne faze Liga Evrope, pa još uvek imaju šanse za prolaz u nokaut fazu što bi bio zaista veliki uspeh po izabranike Đanpjera Gasperinija. U prošlom kolu Serije A je Atalanta doživela poraz na svom terenu protiv Juventusu, iako su većim delom tog susreta bili bolji rival na terenu. Što se ovog meča tiče, Breša igra katastrofalno u poslednje vreme i to bi svakako morala da iskoristi Atalanta koja takođe dugo ne zna za trijumf, pa vam predlažemo da odigrate 2 koju kladionica CircusCasino plaća sa kvotom 1.50.\nĐenova – Torino – 1 @ 2.30 u 10bet\nFudbaleri Đenove imaju velikih problema ove sezone, a verovatno najbolji pokazatelj za to je činjenica da se ova ekipa trenutno nalazi na 18. mestu na tabeli, koje nažalost na kraju sezone znači i selidbu u Seriju B, što sasvim sigurno svi navijači ove ekipe ne bi voleli. U prošlom kolu je Đenova odigrala jedan solidan meč na gostovanju kod SPAL-a u kom su remizirali, a krajnji rezultat je bio 1:1. U goste im dolazi Torino koji takođe ne igra onako kako su to njegovi navijači očekivali od njega. Naime, posle trinaest odigranih kola “bikovi” se nalaze na 11. mestu na tabeli i u ovom trenutku su dosta udaljeni od željenog cilja, a to je svakako plasman u Ligu Evrope. Zanimljivo je da je Torino ove godine spletom okolnosti došao do plasmana u kvalifikacije za Ligu Evrope, ali su tu nažalost u baražu eliminisani od Vulverhemtpona. Što se ovog meča tiče, očekuje se jedan izuzetno neizvestan duel u kom ipak veću prednost dajemo Đenovi, koja prosto nema prava na kiks, pa vam iz tog razloga predlažemo da odigrate 1 koji kladionica 10bet plaća sa fantastičnom kvotom 2.30.\nFiorentina – Leće – 3+ @ 1.45 u Bet365\nPoslednji meč subotnjeg programa kada je italijanska Serija A u pitanju se igra na stadionu “Artemio Franki” gde će fudbaleri Fiorentine dočekati ekipu Lećea. Fiorentina na početku šampionata igra po sistemu toplo-hladno, i taman kada smo pomislili da su izabranici Vinćenca Montele konačno pronašli pravu formu, usledilo je nekoliko katastrofalnih mečeva. Naime, u poslednja dva kola je “viola” doživela dva poraza, i to prvo na gostovanju kod Kaljari kada je bilo više nego ubedljivih 5:2, da bi onda Fiorentina sa lošim partijama nastavila i u prošlom kolu kada su poraženi na gostovanju kod Verone. Kada je u pitanju Leće, ova ekipa se posle dosta sezona pauze vratila u Seriju A, i za sada pružaju solidne partije, iako imaju samo bod viška od ekipe koja se nalazi u opasnoj zoni i koja će naredne sezone ispasti iz Serije A. U prošlom kolu je Leće odigrao jedan dosta dobar meč na svom terenu kada su remizirali sa Kaljarijem, iako su do desetak minuta pred kraja meča gubili sa dva gola razlike. Pre toga je ova simpatična ekipa doživela poraz na gostovanju kod Lacija kada je bilo 4:2, čime je Leće poslao jasnu poruku svima da se ne brani protiv vodećih klubova u ligi. Sigurno je da nas i ovog puta očekuje jedan izuzetno efikasan meč zbog čega vam predlažemo da probate sa igrom 3+ koju kladionica Bet365 plaća sa kvotom 1.45.\nJuventus – Sasuolo – D3+ @ 2.03 u Meridianbet\nPrvi meč nedeljnog programa kada je Serija A u pitanju nam donosi duel između Juventusa i Sasuola. Fudbaleri Juventusa i ove sezone pružaju dosta dobre partije a svakako najbolji parametar za to je što se u ovom trenutku nalaze na prvom mestu u Seriji A, ali i na prvom mestu u okviru Lige šampiona, gde su u prošlom kolu na svom stadionu pobedili Atletiko Madrid sa 1:0, i to posle sjajnog gola koji je postigao Dibala. Kada je Serija A u pitanju, Juve je u prošlom kolu pokazao karakter pošto je nakon bledih prvih 45 minuta uspeo da okrene protiv Atalante i to na njenom terenu, koji važi za jedan od najtežih u italijanskom šampionatu. Što se tiče Sasuola, opšte poznato je da ova ekipa godinama unazad pruža sjajne partije na domaćem terenu, ali isto tako katastrofalne na gostovanjima. Kada je ova sezona u pitanju ekipa iz Ređo Emilije se trenutno nalazi na 14. mestu a u prošlom kolu su doživeli nesrećni poraz od Lacija na svom terenu i to pošto su primili gol u poslednjim trenucima tog susreta. Kada je naša prognoza za ovaj meč u pitanju, treba istaći da se pobeda Juventusa ne dovodi u pitanje, i mišljenja smo da će “stara dama” konačno odigrati jedan efikasan meč u ovoj sezoni, pa vam predlažemo da probate sa igrom D3+ koju kladionica Meridianbet plaća sa fantastičnom kvotom 2.03.\nInter – SPAL – 1-1 @ 1.79 u Meridianbet\nInter je protekle sedmice bio preokipiran Ligom šampiona gde im je na teškom gostovanju u Pragu bila neophodna samo pobeda kako bi nastavili da sanjaju o plasmanu u nokaut fazu. Do nje su izabranici Antonija Kontea i došli i tom prilikom su pružili verovatno i svoju najbolju partiju ove sezone. Kada je Serija A u pitanju, “neroazuri” dišu za vratom Juventusu i trenutno imaju samo bod manje u odnosu na lidera šampionata. U prošlom kolu je Inter odigrao jedan fantastičan meč na strani, gde su inače fudbaleri ove ekipe do sada maksimalni, i uspeli da pobede Torino sa 0:3. Što se tiče SPAL-a, po svemu onom što smo do sada od ove ekipe videli, možemo slobodno konstatovati da su oni jedni od najozbiljnijih kandidata za ispadanje iz Serije A. Naime, u ovom trenutku se ekipa iz Ferare nalazi na pretposlednjem mestu na tabeli sa samo devet osvojenih bodova. U prošlom kolu je SPAL na svom terenu remizirao protiv Đenove koja ima samo bod viška. Nema sumnje da će izabranici Antonija Kontea krenuti od prvog minuta ofanzivno ka golu gostiju kako bi što pre došli do vođstva koje bi bez problema trebalo da sačuvaju do kraja, pa vam iz tog razloga savetujemo da probate sa prelazom 1-1 koji kladionica Meridianbet plaća sa kvotom 1.75.\nLacio – Udineze – 3+ @ 1.51 u Meridianbet\nKada se sve sabere i oduzme, sigurno je da je rimski Lacio verovatno i najprijatnije iznenađenje ovogodišnjeg izdanja Serije A. Naime, ekipa koju sa klupe predvodi Simone Inzagi se u ovom trenutku nalazi na fantastičnom trećem mestu na tabeli koje na kraju sezone donosi plasman u Ligu šampiona što bi bio ogroman uspeh za Lacijale. U prošlom kolu su Rimljani pokazali karakter i došli do pobede na jednom od najtežih gostovanja u ligi, pošto su golom u poslednjim trenucima utakmice savladali Sasuolo i tako vezali peti trijumf u nizu. Što se tiče Udinezea, ova ekipa igra zaista nepredvidivo ove sezone a trenutno zauzimaju 13. poziciju na tabeli, što i nije toliko loše obzirom da je primarni cilj za ovu sezonu opstanak u društvu najboljih. U prošlom kolu je Udineze doživeo poraz od Sampdorije, iako su dugo vodili u tom susretu dok su pre toga “zebre” iz Udina remizirale na svom terenu protiv SPAL-a, a taj meč je završen bez golova. Udineze je poznat kao ekipa koja se ne brani protiv vodećih timova na tabeli. već uvek u meč ulaze sa željom da se razigravaju. Mečevi Lacija nam čitave sezone donose veliki broj golova, pa vam zbog svega toga toplo preporučujemo da probate sa igrom 3+ koju kladionica Meridianbet plaća sa kvotom 1.51.\nParma – Milan – 1X @ 1.66 u CircusCasino\nNema sumnje da svi navijači Parme mogu da budu i više nego zadovoljni sa načinom na koji igraju njihovi fudbaleri ove sezone. Naime, u ovom trenutku se “krstaši” sa “Enio Tardinija” nalaze na dosta dobrom osmom mestu na tabeli. Inače, primarni cilj Parme je opstanak u društvu najboljih, ali je sigurno da će ova simpatična ekipa iskoristiti svaku priliku koja im se ukaže za nešto više, a tu pre svega mislimo na plasman u Ligu Evrope. Nažalost, u prošlom kolu su “krstaši” samo remizirali na gostovanju kod Bolonje i to pošto su primili gol u petom minutu sudijske nadoknade. U goste im dolazi Milan koji je svakako najveće razočarenje dosadašnjeg toka Serije A, a svakako najbolji pokazatelj za to je i trenutna pozicija na tabeli a ona nam govori da se “rosoneri” u ovom trenutku nalaze tek na 12. mestu što je zaista ispod svakog očekivanja. U prošlom kolu su izabranici Stefana Piolija remizirali na svom terenu protiv Napolija, i mora se priznati da su bili dosta bolji rival u tom susretu. Ipak, “rosoneri” igraju dosta loše na gostovanjima ove sezone, pa smo mišljenja da ni na ovom susretu neće doći do pobede, pogotovu ako tu dodamo da Parma igra fantastično ove sezone, a pogotovo dobro pred svojim navijačima. Zbog svega toga vam predlažemo da probate sa duplom šansom 1X koju kladionica CircusCasino plaća sa kvotom 1.66.\nNapoli – Bolonja – 3+ @ 1.56 u Meridianbet\nJoš jedan veoma interesantan susret u okviru ovog kola će biti odigran u Napulju gde će Napoli dočekati Bolonju. Ako smo proteklih dana pričali o velikoj krizi izabranika Karla Ančelotija, čini se da sve to može da padne u vodu nakon velikog boda koji je ova ekipa osvojila na gostovanju kod Liverpula koji je prošle godine osvojio Ligu šampiona, a ove je na pravom putu da dođe i do naslova prvaka u Premijer ligi. Na taj način su izabranici Karla Ančelotija praktično obezbedili prvo mesto u grupi koje će im u nokaut fazi dati nešto lakšeg rivala. Što se Bolonje tiče, mora se priznati da smo očekivali dosta više, ali se čini da su se nekako i loše partije ove ekipe poklopile sa tim što je Siniša Mihajlović praktično ceo prvi deo sezone proveo na lečenju pošto je poznato da boluje od leukemije. Popularni “Miha” se ovog vikenda vraća na klupu svog tima, ali je veliko pitanje da li će to moći da razmrda ekipu sa stadiona “Renato Dal’ Ara” koja na poslednja četiri meča ne zna za trijumf, a u prošlom kolu su remizirali na svom terenu protiv Parme, i to nakon gola koji su postigli u petom minutu sudijske nadoknade. Sigurno je da nas očekuje jedan efikasan duel, pa vam savetujemo da probate sa igrom 3+ koju kladionica Meridianbet plaća sa kvotom 1.56.\nVerona – Roma – 2 @ 1.88 u 1xbet\nNoćni termin nedeljnog programa je rezervisan za meč koji će biti odigran u Veroni u kom će istoimena ekipa na svom terenu dočekati Romu. Verona pruža solidne partije ove sezone, i ono što posebno raduje sve navijače ove ekipe je da se u ovom trenutku nalaze daleko od opasne zone pošto zauzimaju deveto mesto. Odlično igra Verona u poslednje vreme i na poslednja četiri susreta su ostvarili čak tri pobede a poslednji od ta četiri trijumfa u prošlom kolu, kada su na svom terenu savladali Fiorentinu. U goste im dolazi Roma koja pruža sjajne partije u poslednje vreme, a najbolji pokazatelj za to je i velika pobeda na vrućem gostovanju kod Bašakšehira u okviru petog kola grupne faze Liga Evrope, koja je “vučici” širom otvorila vrata nokaut faze. Kada je Serija A u pitanju, trenutno se Roma nalazi na petom mestu na tabeli, ali imaju isti broj bodova kao i četvrtoplasirani Kaljari. Poznato je da to četvrto mesto donosi direktan plasman u Ligu šampiona, što je svakako glavni cilj Rome, pošto su ove godine posle baš dosta vremena ostali bez plasmana u najkvalitetnije evropsko klupsko takmičenje. Iako Verona izgleda dosta dobro u poslednje vreme, mora se priznati da je kvalitet na Rominoj strani i mišljenja smo da će izabranici trenera Fonseke i na ovom meču nastaviti sa sjajnim partijama pa vam zbog toga toplo preporučujemo da odigrate 2 koju kladionica 1xbet plaća sa kvotom 1.88.\nKaljari – Sampdorija – 1 @ 2.19 u Circuscasino\nPoslednji meč 14. kola italijanske Serije A nam donosi duel između Kaljarija i Sampdorije. Bez sumnje su fudbaleri Kaljarija najprijatnije iznenađenje dosadašnjeg toka Serije A, a svakako najbolji pokazatelj za to je i trenutni plasman na tabeli. Naime, “Sardi” se nalaze na četvrtom mestu koje na kraju sezone donosi plasman u Ligu šampiona, što bi bio ogroman uspeh za ovu ekipu. U prošlom kolu je ipak Kaljari prokockao veliku prednost na gostovanju kod Lećea, pošto su na desetak minuta pre kraja susreta vodili sa 0:2, ali su onda dozvolili domaćinu da im postigne dva gola i tako su na dalek put do Sardinije morali sa samo bodom, iako su u džepu praktično imali sva tri. Što se tiče Sampdorije, evidentno je da je Klaudio Ranijeri probudio ovu ekipu, koja je u prošlom kolu ostvarila jednu veoma važnu pobedu na svom terenu protiv Udinezea kada je bilo 2:1. Trenutno se Đenovljani nalaze na 16. mestu na tabeli, a na poslednja četiri susreta ova ekipa ne zna za poraz i u tom periodu su upisali dve pobede i dva puta remizirali. Ipak, prednost u ovom duelu dajemo Kaljariju koji pruža fantastične partije ove sezone i koji generalno igra odlično pred svojim navijačima. Zato vam toplo preporučujemo da odigrate 1 koji kladionica CircusCasino plaća sa fantastičnom kvotom 2.19.\n11 Oktobra, 2018 Vlajko Derbi dana 0\nTip dana: Soligorsk – Slutsk: Može li domaćin da iskoristi finansijske probleme Slutska?\n17 Aprila, 2020 Vlajko Tip Dana 1\nU petak se nastavljaju mečevi petog kola beloruske “Višaje” a jedan od najzanimljivijih susreta se igra u Soligorsku gde će istoimena ekipa na svom terenu dočekati Slutsk koji se nalazi u ogromnim finansijskim problemima.Meč između […]


Ulagati u obrazovanje zbog visokotehnoloških investicija\nTanjug 3. oktobra 2021. 10:00\nBEOGRAD – Za prelazak sa radno intenzivnih na pretežno kapitalno intenzivne investicije, Srbija bi trebalo da ulaže u obrazovanje, očuva političku i makroekonomsku stabilnost i nastavi sa izgradnjom opšte infrastrukture, rekao je pomoćnik direktora Privredne komore Srbije (PKS) za strateške analize Bojan Stanić.\n„Srbija je napravila značajne iskorake u regionu, zato što je već nekoliko godina u procesu uspostavljanja dualnog obrazovanja u srednjim školama, a sada se govori da bi to trebalo da bude sprovedeno i na univerzitetima. Bilo bi dobro privući tehnološki intenzivne delatnosti, jer bi ti doprinelo poboljšanju strukture izvoza Srbije“, rekao je Stanić u razgovoru za Tanjug.\n„To bi doprinelo boljem rezultatu neto izvoza, s obzirom na to da mnoge inostrane kompanije u Srbiji ne samo da su izvozno orijentisane, nego i dosta uvoze kako bi obezbedile komponente za proizvodnju koju potom izvoze“, objasnio je Stanić.\n„Posebno raduje što su pojedine kompanije koje su ovde prisutne odlučile da otvore razvojno-istraživačke centre i zato je naročito zančajano iskoristiti potencijal domaćeg stanovništva, visokoobrazovanog, poslebno inženjerskog kadra. Da tu grade svoju karijeru, kako se ne bi nastavio negativan mehanički odliv stanovništva“, naglasio je Stanić.\n„Podsetio bih na strategiju Pametne specijalizacije. To je dokument koji je usvojila Vlada i koji u pogledu razvoja indsutrije u narednih 10 godina daje prednost pojedinim delatnostima, pre svega prehrambenoj indsutriji, autoidustriji, proizvodnji mašina i uređaja, informacionim tehnologijama i kreativnoj induštriji“, rekao je Sanić.\nNaglasio je da su upravo to delatnosti koje treba da doprinesu restrukturiranju naše indsirije u korist izvoza veće dodate vrednosti, kako bismo izbalansirali odnosi između izovza i uvoza.\n„Tako da ulaganje u te delatnosti kroz direktne strane investicije, i domaća ulaganja koja su vrlo značajna komponenta BDP-a, treba apsolutno intenzivirati. Vrlo je bitno naglasiti da, ako je učešće investicija u BDP-u bilo oko 18-19 procenata pre nekolikko godina, moglo bi se očekivati da do 2023. ono bude na ciljanih 25 procenata, što bi bilo značajno u pogledu dugoročne prespektive razvoja Srbije“, ocenio je savetnik rpedsednika PKS-a.\n„Kada su u pitanju visoke tehnologije, onda se tu najviše traži znanje, a tu komponentu Srbija ispunjava, iz prostog razloga što je Beogradski univerzitet najbolje rangiran u regionu. Sa druge strane psotoji i velika sirovinska baza koja mouže da se iskoristi u poljoprivredi i industriji i zato je neophodno da male kompanije u Srbiji imaju podršku države kroz nabavku određenih mašina, uređanja, usklađivanje licenci i standarda, kako bi mogle da ispunjavaju savremene uslove koje zahtevaju strane kompanije kako bi ih uključile u lance snabdevanja“, smatra Stanić.\n„Na taj način se učvršćuju lanci snabdevanja, a videli smo kakva je posledica kidanja tih dugačkih lanaca snabdevanja koji vode čak do Kine ili prekookeanskih zemalja“, napomenuo je Stanić\n„Potrebno je da što više kompanija budu izvođači ili podizvođači radova, iz prostog razloga što na taj način one, ne samo da povećavaju svoje prihode, nego stiču i reference koje bi kasnije mogle koristiti prilikom konkurisanja za projekte u zemlji i insotranstvu“, zaključio je Stanić.


Nas huškaju protiv Moskve a oni najveći ruski partner: Srbi ništa ne slušaju šta im govorimo, hoće sa Rusima | WebTribune\nHome IZBOR Nas huškaju protiv Moskve a oni najveći ruski partner: Srbi ništa ne slušaju šta im govorimo, hoće sa Rusima\nNas huškaju protiv Moskve a oni najveći ruski partner: Srbi ništa ne slušaju šta im govorimo, hoće sa Rusima\nSrpska politika balansiranja između Zapada i Rusije nastavljena je nepromenjenim tempom čak i posle upozorenja sa Zapada da to tako ne ide, piše “Dojče vele”.\nMeđunarodni stručnjaci sa kojima je razgovarao DW ne očekuju skore promene.\nNajava sastanka Vladimira Putina i Aleksandra Vučića u Moskvi nije bila previše određena: pričaće se o „razvoju rusko-srpskog strateškog partnerstva“. Vučić je rekao da očekuje dobre vesti, ali i da niko ne bi rado „bio u njegovoj koži“. Srpski mediji fokusirali su se na biznis i nabavku oružja, dodaje se u tekstu DW.\n„Mnogi Srbi se osećaju žrtvama dešavanja devedesetih, a Rusija se vidi kao sila koja može da ispravi te nepravde“, navodi on. Ipak, Bečev naglašava da je „srpsko društvo mnogo više zapadno orijentisano. Ruska meka moć nije tako prisutna kao u delovima bivšeg Sovjetskog saveza.“\nJelena Guskova sa Instituta za balkanske studije moskovske Akademije nauka ide i korak dalje. Ona tvrdi da je saradnja sa ruskom vojskom „garant sigurnosti“ za mnoge Srbe koji su „unezvereni“ zbog saradnje njihove vlasti sa NATO. „Bombardovali su ih ne tako davno, a sada nude saradnju“, kaže Guskova za DW.\nOba sagovornika kao potencijalnu nagaznu minu u srpskoj politici dve stolice ističu rusko-srpski Humanitarni centar u Nišu. Na Zapadu i sama pozicija tog centra budi sumnju – relativno blizu Kosova, gde je američka vojna baza Bondstil, te granice sa Bugarskom, koja je članica NATO. U poslednjih godinu dana primetan je porast pritiska Moskve da osoblje Humanitarnog centra dobije diplomatski status.\n„Ove godine već smo čuli jasne signale zapadnih političara da Srbija mora da se odluči“, podseća ona.\nDimitar Bečev smatra da pozicija usred geopolitičkog nadvlačenja konopca odgovara Vučićevoj vlasti: „Sve dok je Srbija poprište između NATO – ili Zapada – i Rusije, zapadne vlade će biti popustljive prema Vučiću. Neće postavljati nezgodna pitanja.“


Gradina - značajan arheološki lokalitet - Pale live! Urban info portal\nčetvrtak, 22 septembar 2016 13:13\nJašarević je istakao da su trosedmična iskopavanja, u okviru projekta "Revitalizacija srednjovjekovnog nasljeđa Sarajevsko-romanijske regije - faza jedan", pokazala da je riječ o rezidencijalnom kompleksu na području Pala koji je pripadao dinastiji Pavlović. "Ovo nije tipično vojno utvrđenje, s obzirom na to da smo našli bogate nalaze koji uključuju importovano staklo, keramiku i oružje", rekao je novinarima Jašarević. On kaže da je ovdje riječ o tipičnom srednjevjekovnom utvrđenju koje je spaljeno u vrijeme osmanskih osvajanja, kada je život na ovom lokalitetu prestao, tako da imaju zapečaćenu sliku poznog 14. i 15. vijeka. "Vidi se da je stanovništvo pobjeglo u jednom velikom naletu, vjerovatno osvajača, i mi sada pronalazimo sav taj njihov inventar tako da možemo rekonstruisati sliku posljednjeg života na Gradini", pojasnio je on. On ističe da arheolozi trenutno rade na objektu koji je naslonjen na bedem, to je podrumska prostorija, iznad koje su nekad postojala dva sprata, te da su svi arheološki nalazi pali u podrum i sada su u toku istraživanja cjelokupnog inventara. "Interesantno je da je postojalo i vještačko osvjetljenje pomoću staklenih lampi, tako da je ovo jedan reprezentativan objekat, što se ne sreće na vojnim utvrđenjima. Riječ je o vlastelinskom dvorcu", rekao je on. On naglašava da je planirano da se iduće godine radi i konzervacija, u saradnji sa Zavodom za zaštitu spomenika, da bi se u punom sjaju prikazao ovaj "utvrđeni zamak". Jašarević je naveo da je ovaj lokalitet veoma pristupačan i da ima turistički potencijal koji se može adaptirati i za naučne svrhe. Prema njegovim riječima, interes grada Istočno Sarajevo je da uključi i Turističku organizaciju i da više predstavi svoje kulturno nasljeđe. Direktor Turističke organizacije grada Istočno Sarajevo Branka Spasojević kaže da je sa Jašarevićem dogovoreno da se započne ovaj zajednički projekat, jer lokalitet Gradine može biti prelijepa turistička destinacija. "Već postoje ideje da se nekadašnjom uskotračnom prugom napravi pješačka i biciklistička staza i ovaj lokalitet poveže sa gondolom, jer nema nekih velikih prepreka", rekala je Spasojevićeva i dodala da Pale i grad Istočno Sarajevo imaju mnogo stećaka i nasljeđa koje govori o onome šta se na ovom području dešavalo u proteklom periodu. Spasojevićeva je zahvalila i Ministarstvu civilnih poslova BiH koje je pomoglo realizaciju ovog projekta.(www.palelive.com / Srna)Save\nTagovi: Gradina Aleksandar Jašarević Dodaj Novi\nPogledaj još :» Glasinac: Otkriveni skeleti, drvena arhitektura i praistorijska keramika» Tužna priča o jednom spomeniku u Gornjim Palama» U nigdini» Vodopadi naše mladosti - vrelo Miljacke» Zapisi i legende: Kako je nastalo ime Pale?» "Isplivali" ostaci srednjovjekovnog objekta» Tragom starog grada Hodidjed» Stari grad na sastavcima Paljanske i Mokranjske Miljacke


Blinken optužio Severnu Koreju da je u fazi provokacija zbog proba oružja\nBeta 13. februara 2022. 08:30\nSeverna Koreja je u „fazi provokacije“ sa svojim nedavnim probama balističkih raketa, ocenio je državni sekretar SAD Entoni Blinken.\nBlinken i njegove južnokorejske i japanske kolege Čung Eui-jogn i Hajaši Jošimasa ponovo su potvrdili jedinstvo naspram severnokorejske pretnje juče na sastanku u Honoluluu, u američkoj državi Havaji.\nPjongjang treba da „prekine ilegalne aktivnosti i počne dijalog“, napisali su oni u zajedničkom saopštenju i ocenili kao „destabilizaciju“ sedam proba oružja koje je Severna Koreja izvela od početka godine.\nMinistri su dodali da Vašington, Tokio i Seul „nemaju nikakve neprijateljske namere“ prema Pjongangu i da i dalje žele otvaranje dijaloga „bez preduslova“.\nBlinken je rekao na zajedničkoj konferenciji za medije sa svojim kolegama da je Severna Koreja u „fazi provokacije“.\n„Nastavljamo da tražimo način da Severna Koreja snosi odgovornost za svoje delovanje“, rekao je on i naveo sankcije koje je Vašington nedavno uveo za osam ličnosti i organizacija vezanih za režim severnokorejskog vodje Kim Džong Una.\nBlinken je stigao na Havaje na povratku sa turneje u Pacifiku tokom koje je posetio Australiju i Fidži. U Melburnu je prisustvovao sastanku četrvorostranog saveza SAD, Australije, Japana i Indije, koji treba da se suprostavi rastućem uticaju Kine u Aziji i Pacifiku.\nTokom te jednonedeljne turneje Bela kuća je objavila dokument od 18 strana u kome se naglašava centralna važnost za interese SAD tog regiona koji Vašington zove „Indopacifik“.\n„Ta strategija pokazuje suštinsku istinu prema kojoj će više nego u bilo kom drugom delu sveta ono što se dešava u tom regionu uticati na život Amerikanaca i ljudi širom sveta“, objasnio je Blinken u Honoluluu.


SVETSKO PRVENSTVO 2018 (F grupa): SELEKCIJA NEMAČKE! - Sportske novosti\nNaslovna Svetsko prvenstvo 2018 SVETSKO PRVENSTVO 2018 (F grupa): SELEKCIJA NEMAČKE!\nFIFA RANG LISTA – 1.mesto\nAktuelni svetski prvak i osvajač Kupa Konfederacija prošle godine, selekcija Nemačke, kao i obično, obezbedila je plasman na Svetsko prvenstvo bez puno muke. Ostvarili su skor od 10 pobeda u 10 mečeva uz gol razliku 43 datih i samo 4 primljena gola. Iza njih su završile selekcije Severne Irske, Češke Republike, Norveške, Azerbejdžana i San Marina. Najbolji strelac kvalifikacija bio je Tomas Miler sa 5 golvoa, dok je Džošu Kimih bio najbolji asistent kvalifikacija sa 9 asistencija.\nISTORIJA NA SVETSKIM PRVENSTVIMA: Svetsko prvenstvo je takmičenje koje se gotov i ne može zamisliti bez učešća selekcije Nemačke, koja je do sada propustila samo šampionat odražn po završetku Drugog Svetskog rata 1950-te godine. Osvojili su 4 titule prvaka sveta (1954,1974,1990,2014), imaju i četri druga mesta (1966,1982,1986,2002), kao i 4 treća mesta (1934,1970,2006,2010), samo se jednom desilo da tim ne bude u prvih 7 selekcija sveta i to na Mundijalu 1938. kada su bili deseti. Tekst o jednom od najboljih igrača Nemačke ikada, Lotaru Mateusu, možete pročitati na LINKU!\nMEČEVI SELEKCIJE (2017-2018): Tokom 2017-te godine Nemačka je privodila kvalifikacije kraju, dok je na Kup Konfederacija u Rusiju, poslala gotovo potpuno izmenjen tim, sastavljen uglavnom od mlađih igrača kojima je to bila prilika za dokazivanje, oni su uspeli da osvoje ovo takimičenje i to tako što su najpre u grupi savladali Australiju 2:3, potom remizirali sa Čileom 1:1, pa savladali Kamerun 1:3. U polufinalu su bili bolji od Meksika 4:1, a u finalu su se revanširali Čileu za remi u prvom delu takmičenja i savladali ga 1:0. Osim ovih mečeva odigarli su i tri prijateljska meča i sva tri remizirali 1:1 sa Danskom, 0:0 sa Engleskom i 2:2 sa Francuskom. U martu 2018-te godine, odigrali su još dva prijateljska susreta, najpre su remizirali sa Španijom 1:1, pa su potom doživeli poraz posle dužeg vremena od Brazila 0:1.\nSELEKTOR: Joakim Lev je selektor koji je na čelu tima već 12 godina, od 2006-te godine i neko ko ima apsolutnu podršku kako svog saveza, tako i navijača u Nemačkoj. Razlog za to su i rezultati koje je postigoa u tom periodu, na Svetskom prvenstvu 2010-te godine treće mesto, na Svetskom prvenstvu 2014-te godine šampionska titular prvaka sveta, vicešampion Evrope 2008, dva polufinala Evropskih prvenstava 2012 i 2016.godine. Kup Konfederacija 2017 – šampionska titular. Do sada je predvodio tim na 160 mečeva, pobedio je 106 puta uz 30 remija i 24 poraza, gol razlika 388 datih i 148 primljenih golova.\nTAKTIKA: Nemačka selekcija dugi niz godina nastupa u formaciji 4-2-3-1, gde se stil igre tima i pojedinačni zadaci ne menjaju, već se samo traže igrači koji mogu da ih ispune i da zamene odlazeće zvezde tima. Bekovi selekciji su jako bitni u igri ovog tima, jer daju širinu i dosta učestvuju u fazi napada, koristeći prostor nastao ulaskom krilnih napadača u sredinu terena, dvojac igrača ispred odbrane pored defanzivnih zadataka dosta učestvuje u fazi građenja akcija tima, gde sa dosta prilazaka stalno pokušavaju da ponude rešenje za pas svojim saigračima. Istureni napadač u zavisnosti od toga ko igra, može da ima različite uloge, mada najčešće ima obavezu da svojim kretnjama stvara pometnju u odbrani rivala i da otvara prostor za ulaske svojih ofanzivnih veznih igrača iz drugog plana.\nTIM NEMAČKE: Na poziciji golmana Nemačka je retko kada u istoriji imala problema, uvek su to bili vrhunski golmani koji su među najboljima na svetu. Tako je i sada, poziciji startnog golmana trenutno je najbliži golman Barselone, Mark Andre Ter Štegen, koji je na ovu poziciju stigao zahvaljujući povredi Manuela Nojera, koji je doživeo povredu metatarzalne kosti u septembru 2017-te i od tada nije branio, a pitanje je da li će biti spreman za Svetsko prvenstvo. Njegove zamene su takođe jako dobri golmani Kevin Trap iz PSŽ-a i Bernard Leno iz Bajer Leverkuzena.\nŠto se tiče odbrane tima, puno mogućih rešenja u ovom delu tima i puno kandidata, iako su igrači koji su dobili šansu na Kupu Konfederacija, primili golove u svakom meču osim u finalnom. Na poziciji centralnih defanzivaca sigurno mesto ima igrač Bajern Minhena, Mats Humels, iskusni defanzivac kojeg smatraju jednim od najkompletnijih štopera današnjice i porede ga sa legendarnim Francom Bekenbauerom, ove sezone standardnog je igrao za svoj tim sa kojim je uzeo titulu prvaka Nemačke. Njegov partner u srcu odbrane trebalo bi da bude Džerom Boateng koji je u meč prvenstva Nemačke doživeo neugodnu povredu i pitanje je da li će biti spreman u potpunosti za Svetsko prvenstvo, gde bi svojim iskustvom i uigranošću sa Humelsom dodatno doprineo kvalitetu tima, sa 70 nastupa jedan je od igrača sa najviše odigranih utakmica u timu Pancera. U slučaju da ovaj igrač ne bude spreman, najverovatnije će ga zameniti tamnoputi štoper Čelzija, Antonio Rudiger, momak izuzetne fizičke snage i skočnosti, ali za razliku od Boatenga ne tako uspešan u pas igri i započinjanju napada svog tima iz faze odbrane. Tu je i visoki Niklas Sule, iz Bajern Minhena, koji tokom kvalifikacija nije dobijao puno šansi da igra iako je sve vreme bio uz tim, igrač je neverovatne snage i odlične igre glavom, ali poput Rudigera nije neko ko spada u fudbalski inteligentne igrače.\nŠto se tiče pozicije spoljnih igrača, koje su u postavci igre Leva veoma važne, pozicija desnog beka posle odlaska iz selekcije Filipa Lama, pripala je njegovom nasledniku iz Bajern Minhena, Džošui Kimihu, koji je selektoru to vratio na najbolji mogući način, zabeleživši 9 asistencija tokom kvalifikacija i titulu najboljeg asistenta evropske zone kvalifikacija. Uz to postigao je i 2 gola, a sa 10 nastupa jedini je igrač u timu koji je odigrao sve mečeve. Igrajući za Bajern Minhen ove sezone, zabeležio je 10 asistencija što ga stavlja na treće mesto liste igrača iz cele Bundeslige. Kompletan igrač koji je svakako već sada u top 5 desnih bekova na svetu. Sa suprotne strane terena je još jedan jako dobar igrač Jonas Hektor iz Kelna, sa kojim je ispao iz Prve u Drugu ligi Nemačke, ali je i pored toga neizostavan član najbolje postave Nemačke, za koju je tokom kvalifikacija odigrao 8 mečeva uz 2 gola i 4 asistencije. Pored pozicije uz levu aut liniju, može se zbog sjajne tehnike i pregleda igre koristiti i na mestu u veznom redu. Posle ispadanja Kelna u niži rang takmičenja, ovaj momak koji je i kapiten tima, izjavio je da će ostati u klubu i pored ponuda mnogo boljih klubova, jer smatra da mora da se oduži klubu i navijačima za podršku koju je imao, što dovoljno govori i o njegovim ljudskim kvalitetima. Kao zamene treba očekivati Matiasa Gintera iz Menhengladbaha i Marvina Platenhardta iz Herte.\nDefanzivni vezni igrači, su igrači koji donose balans u tim Nemačke i neko ko kontroliše kako defanzivu tima, tako i organizaciju napada. Izvesno je da će jedan od ova dva igrača biti Toni Kros iz Real Madrida, momak koji je možda i jedan od najboljih boks tu boks veznih igrača, odličan u oba pravca, iako u ovom timu za razliku od njegovo partnera u veznom redu, ima mnogo ofanzivniju ulogu. U Real Madridu je ove sezone odigrao 42 meča, postigao 5 gola i zabeležio 10 asistencija. Prosečno je beležio 1,7 šut na gol po meču, ali ono što je možda još važnije čak 2,4 stovrene šanse svojim saigračima. Sa njim bi u tandemu trebalo da igra nešto defanzivniji Sami Kedira iz Juventusa, momak koji odlično kontroliše centralni deo terena odličnim postavljanjem i pravovremenim reakcijama, u napadu se trudi da igra jednostavno, ove sezone pružao je jako dobre partije za svoj tim i stigao do cifre od 8 postignutih golova što nije njegov primarni zadatak. Na ovim mestima u konkurenciji su i Ilkaj Gundogan iz Mančester Sitija, Sebastijan Rudi iz Bajern Minhena, koji je ove sezone šansu češće dobija sa klupe, ali je i pored toga pružao neke jako dobre partije.\nOfanzivni vezni i krilni igrači takođe predstavljaju veoma važan deo tima, pored odlične kreativnosti i sjajne tehnike, ovi igrači poseduju izuzetnu taktičku discipline i ne zanemaruju defanzivne zadatke. Glavni organizator igre i igrač koji ima veliku slobodu u napadačkom delu je Mestu Ozil, jedan od najautentičnijih ,,desetki’’ u današnjem fudbal, igrač prefinjene tehnike, kreacije i odličnog pregleda igre, uz to odličan je i u završnici tako da često i sam postiže golove. Ove sezone 3,4 stvorene šanse svoji saigračima po meču, uz sjajan procenat uspešnosti dodavanja od 86%. Njegova zamena trebalo bi da bude igrač koji je bio jedan od najboljih na Kupu Konfederacija, član Šalkea, Leon Gorecka. Verovatno igrač koji će po povlačenju Ozila iz tima u potpunosti preuzeti njegovu ulogu, mada može da odigrao i nešto povučenije jer je igrač koji je nešto jači defanzivno od Ozila, tako da je moguće da ćemo ih videti i istovremeno na terenu u Rusiji. Što se tiče krilnih pozicija, na levom boku treba očekivati Leroja Sane-a iz Mančester Sitija, momka koji je ove sezone odigrao sjajno u svom klubu i pokazao zašto su ga smatrali najtalentovanijim krilnim igračem. Ove sezone je odigrao 49 mečeva za svoj klub, uz 14 golova i 19 asistencija. Sa suprotne strane treba očekivati Julijana Drakslera iz PSŽ-a, još jedan jako brz igrač, sa sjajnom tehnikom i završnicom, tokom kvalifikacija je odigrao 8 mečeva uz 3 gola i 1 asistencijom. Ono što je zanimljivo to je činjenica da je ove sezone u svom klubu često igrao i na poziciji centralnog veznog igrača u formaciji sa trojicom igrača. Tu su i mladi Julijan Brant iz Leverkuzena, kao i Marko Rojs iz Borusije Dortmund, koji je posle povratka na teren, počeo da pruža prepoznatljive partije koje su ga pre par godina i serije povrede dovele do statusa jednog od najboljih krilnih igrača u Bundes ligi.\nŠto se tiče pozicije napadača, najčešće je u kvalifikacijama igrao Tomas Miler iz Bajern Minhena, koji je počeo 9 mečeva i sa 5 golova najbolji je strelac tima. Sa 90 mečeva i 38 golova za nacionalni tim, neko je na koga se Lev može u potpunosti osloniti. Na Svetskim prvenstvima Miler je uvek bio jako inspirisan, 2010-te godine bio je najbolji strelac šampionata sa 5 golova uz 3 asistencije, dok je na prošlom šampionatu 2014-te godine takođe postigao 5 golova i bio drugi strelac prvenstva. Nešto drugačiju ulogu mogao bi da ima iskusni Mario Gomez iz Študgarta, još jedan igrač koji je dugo u nacionalnom timu, a za razliku od Milera mnogo je bolji u skok igri. Triling ubojitih napadača upotpunjuju mlada zvezda Lajpciga, Timo Verner, igrač koji je ove sezone odigrao 45 mečeva, postigao 21 gol uz 10 asistencija. Sa 3,1 udarcem ka golu protivnika po meču, drugi je šuter Bundeslige iza Levandovskog. Za nacionalni tim je odigrao 3 meča u kvalifikacijama i postigao 3 gola.\nVRLINE TIMA: Ako se za neki tim može reći da je blizu savršenstva onda su to Nemci, sve linije tima deluju jako moćno i uigrano. Sjajna igra po boku i veliki broj prodora, jednostavna pas igra i pravovremena rešenja u igri, uz dosta trčanja i sjajnu taktičku posvećenost, najveći su kvaliteti ovog tima. Uz to selektor Lev je na čelu selekcije već 12 godina što dovoljno govori o stabilnosti sistema ove selekcije.\nMANE TIMA: Jako je teško govoriti o manama tima koji je aktuelni šampion sveta i osvajač Kupa Konfederacija. Mane tima nismo uspeli da otkrijemo, ali nešto što bi moglo da bude problem selekcije jesu povrede nekih od najiskusnijih reprezentativaca, što bi moglo da dođe do izražaja u sudarima sa jačim selekcijama u drugoj fazi takmičenja.\nŠANSE NA SVETSKOM PRVENSTVU: U svako prvenstvo sveta, selekcija Nemačke ulazi sa najvećim šansama da ga i osvoji, a takav slučaj je svkako i u Rusiji. Tim je jako dobro selektiran, a činjenica da bi pored izabranog tima Nemci mogli da naprave još jedan tim koji bi igrao bitnu ulogu na šampionatu, dovoljno govori o snazi i šansama ovog tima na prvenstvu sveta.\nNAJVEĆI TALENAT U TIMU: Timo Verner jedan je od predvodnika novog talasa u selekciji ,,Pancera’’, igra na poziciji napadača, ali je neko ko voli da učestvuje u igri i često bude u kontaktu sa loptom. Lako ulazi u šanse, a još lakše ih realizuje. Iako ima tek 22 godine, za Študgart je od 2013 do 2016-te odigrao 95 mečeva i postigao 13 golova. Po prelasku u Lajpcig nastavio je sa dobrim partijama, a svoj golgeterski saldo još više uvećao, tako da je u sezoni 2016/17 bio najbolji strelac Bundeslige sa 21 golom. Na Kupu Konfederacija postigao je 3 gola i bio najbolji strelac šampionata. Na svom kontu ima i mnoga druga priznanja, najmlađi strelac Študgarta u istoriji, najmlađi igrač koji je došao do 100 i 150 nastupa u Bundesligi, najmlađi strelac dva gola na isto meču. Među najvećim kvalitetima mu je igra u kontranapadu, što zbog brzine, što zbog odlične kretnje, iako se neretko nađe i u ofsajd pozicijama i to je nešto na čemu treba da radi.\nPROGNOZA: Najmanje plasman u polufinale takmičenja!\nPrethodni tekstBrze vesti sa priprema svih selekcija (SVETSKO PRVENSTVO 2018)!!!\nSledeći tekstHjeon Čung odustao od Roland Garosa


Sednica Skupštine do 22. septembra | VAmedia - info portal\n09/09/2015 09/09/2015 Нема коментара на Sednica Skupštine do 22. septembra\nNakon što je poslednja sednica Skupštine prekinuta, a sam njen tok obeležile dve pauze u ukupnom trajanju od sat i po , po informacijama iz vladajuće koalicije nastavak ove sednice trebao bi da bude održan ne pre 16. septembra , a ni posle 22. septembra. O tačnom datumu kažu da se još uvek pregovara. Marko Živanović član Veća i prvi čovek valjevskih Novosrbijanaca koji u Skupštinskoj većini učestvuju sa dva odbornika kaže da je pred svaku sednicu neophodno organizovati većinu. “Tu se uvek prave dogovori i teško je tu baš i reći ko je pozicija , a ko opozicija. Svi imaju neke zahteve i prohteve i od toga to uvek i zavisi. Ali najvažnije je da se sednica održi jer na njoj treba da budu donete vrlo važne odluke koje utiču na funkcionisanje grada”, rekao je Živanović.\nSednica će biti održana , ali kada ostaje da se vidi. Već sada svima je poznato kako će taj nastavak izgledati s obzirom da do kraja godine nije ostalo još mnogo sednica , jedna ili dve u najboljem slučaju , pa svako želi da iskoristi svojih pet minuta da se gradjanima kao potencijalnim glasačima preporuči. Da će se za govornicom ponovo naći ista lica sa pričom i temom koja ne mora biti u vezi sa dnevnim redom i to je očekivano , ali sam tok sednice umnogome će zavisiti od toga ko će je voditi. Ukoliko to bude Jovan Lukić koji u vodjenju sednica parlamenta i nema mnogo iskustva za očekivati je da možda opet usledi neki prekid ili bar pauza u radu. ukoliko u medjuvremenu stigne i nova odluka Upravnog suda po pitanju Mihaila Jokića kao predsednika Skupštine izvesno je da će sednica biti privedena kraju s obzirom na Jokićevo iskustvo kao predsednika sa ovim skupštinskim sazivom.\nPodsećamo da je rešenjem po žalbi grada Upravni sud doneo odluku po kojoj Jokić do donošenja konačne presude ne može obavljati dužnost predsedavajućeg. S druge strane na sednici se video i pokušaj Slavice Cupać da se vrati na mesto predsednika tvrdeći da je sklonjena , a ne razrešena , što je na samoj sednici demantovao sekretar Skupštine Aleksandar Janković rekavši da je u trenutku kada je Skupština Jokiću dala rešenje po kome je on predsednik , Cupaćevoj je dato rešenje da nije više predsednik.\nNajvažnije od svega , tvrde mnogi jeste da bude doneta odluka o rebalnsu koja je zakočila mnogo toga u gradu, ali da li pojedine odbornike to funkcionisanje grada uopšte i zanima ostaje da se vidi.


„Bretex” iz Breze i dalje bez rješenja – Magazin Plus\nHome/„Bretex” iz Breze i dalje bez rješenja\n„Bretex” iz Breze i dalje bez rješenja\nU sjedištu Zeničko-dobojskog kantona u ponedjeljak (28.4.2014.) je održan sastanak na kojem su sa radnicima preduzeća „Bretex iz Breze“ i načelnikom Općine Breza Halilom Tuzlićem razgovarali ministar privrede Muhamed Husić, ministrica pravosuđa i uprave Romana Brkić i glavna kantonalna pravobraniteljica Zlata Marjanović. Tema sastanka bili su neriješeni odnosi između vlasnika ovog preduzeća i neisplaćenih obaveza po osnovu penzijskog osiguranja radnicima te sudski sporovi koji su u toku, a koji se tiču imovine preduzeća i procesa privatizacije.\nHalil Tuzlić, načelnik je kazao da su problemi radnika Bretexa višegodišnji i pojasnio da vlasnici ove firme ne smatraju da imaju ikakvih obaveza prema radnicima iako 107 radnika Bretexa ima pravosnažne sudske presude koje se ne mogu izvršiti zbog trenutnog stanja u preduzeću.\nMehemed Botić, predstavnik radnika je podsjetio da su radnici poodavno pokrenuli krivične prijave protiv sadašnjih vlasnika preduzeća „Bretex“ koje je, prema njegovim riječima, opljačkano, a radnici su ostali na ulici. Posebno je teška situacija za 35 „Bretexovih“ radnika koji su stekli uslove za penziju, ali nemaju povezan radni staž. Njihova borba protiv raspačavanja imovine preduzeća i nezakonitih radnji traje već šest godina, kazao je Botić i zatražio pomoć od kantonalnih vlasti u rješavanju njihovih problema.\nResorni ministri Husić i Brkić obrazložili su situaciju i kazali da je najveći problem u tome što je tokom ranijeg procesa privatizacije u imovinu uknjiženo i državno vlasništvo nad velikim parcelama zemljišta za koje je Kanton sudskim putem zatražio povrat imovine, kako bi se barem iz tog dijela mogli namiriti radnici. Taj sudski spor je u toku,kazala je ministrica Brkić i dodala da se pored nje i premijer interesovao za tok ovog sudskog procesa, ali pošto se niti vlada niti bilo ko drugi ne može miješati u rad sudova, to se mora sačekati ishod i vidjeti kakva će biti presuda.\nU konačnici, Vlada Kantona putem resornih ministarstava nastoji pomoći da se ovakvi slučajevi u privatiziranim preduzećima razriješe na zakonit način, ali je velika prepreka u svemu tome sam tok privatizacije koji počesto nije bio zakonito proveden. Otud i odluka Vlade Federacije BiH o osnivanju Agencije za reviziju privatizacije kojoj je isključivi zadatak da slučajeve poput Bretexa pomno analizira i poduzme zakonske radnje u ispravljanju nezakonitog postupka privatizacije ne samo ovog, već i mnoštva sličnih preduzeća. S druge strane, Vlada Kantona učinit će sve u okviru svojih zakonskih ovlasti da pomogne radnicima Bretex-a, ali sada su na potezu sudovi od čijih presuda ovisi na koji će način biti razriješena situacija u ovom nekad uspješnom brezanskom preduzeću.


Berlin na nogama: Hiljade ljudi na ulicama, blokiran saobraćaj, zapaljeni kontejneri - SAHAR Balkan\nBerlin na nogama: Hiljade ljudi na ulicama, blokiran saobraćaj, zapaljeni kontejneri\nAug 29, 2020 17:05 Europe/Sarajevo\nSaharTV - Policija je rasutrila masovni protest u prestolnici Njemačke, održan protiv mjera uvedenih u cilju borbe protiv pandemije.\nDemonstranti su rastjerani sa ulica nekoliko sati nakon početka protesta, zbog toga što nisu nosili maske i poštovali mjere socijalnog distanciranja, prenosi agencija Rojters.\nBerlinska policija je putem tviteru saopštila da nije imala drugog izbora i da sve mjere koje je do sada preduzela nisu dovele do poštovanja uslova od strane demonstranata.\nPortparol policije u Berlinu je saopštio da se demonstranti razilaze u miru, iako su na tviteru organi reda prijavili sporadične incidente na ulicama, kao što je paljenje kontejnera i blokiranje saobraćaja.\nNa protest, na kojem se okupilo oko 18.000 demonstranata, poslato je 3.000 policajaca. Organi reda pripremali su se za moguće nasilje s ozbirom na to da su protivnici antiepidemijskih mjera na društvenim mrežama pozivali svoje sljedbenike širom Evrope da se naoružaju i okupe u Berlinu.\nRanije u toku ove nedjelje grad je zabranio održavanje protesta, ali je regionalni sud donio odluku da se demonstracije ipak dozvole. Sud je naveo da nema indicija da će demonstranti namjerno ignorisati mjere socijalnog distanciranja.\nBrandenburške kapije u centru Berlina nosili su transparente na kojima je pisalo "Zaustavite laži u vezi sa koronom" i "Merkelova mora da ode".\nBidenovo obećanje o povratku u nuklearni sporazum blijedi


Incko pred SB UN: Nema crtanja novih mapa\nTanjug 4. maja 2021. 18:06\nSARAJEVO – Visoki predstavnik u BiH Valentin Incko rekao je danas pred Savetom bezbednosti UN da pandemija kovid-19 nastavlja da otkriva ozbiljnu disfunkcionalnost u BiH, kao i da neće biti iscrtavanja nove mape i da se pominjanje izraza „mirnog razlaza“ može tumačiti, kako kaže, „samo kao pretnja“.\n„To je dovelo do situacije u kojoj su, u odsustvu mera koje su sprovodile nadležne vlasti na nivou BiH, entiteti preduzeli jednostrane i nekoordinisane mere što je rezultiralo preduzimanjem razlicitih rešenja u razlicitim delovima teritorije BiH“, rekao je Incko u izveštaju Savetu.\nOn se posebno osvrnuo na pominjanje izraza „mirnog razlaza“, kao i poziva vlasti Republike Sprske da se iz BiH povuku međunarodne vojne snage, te istakao da se „to može protumačiti samo kao pretnja suverenitetu i teritorijalnom integritetu BiH i samim tim miru i stabilnosti zemlje“.\n„Moram da ponovim da je Savet za implementaciju mira više puta istakao svoju nedvosmislenu podršku teritorijalnom integritetu i fundamentalnoj strukturi BiH, kao jedinstvenoj, suverenoj državi koju čine dva entiteta. U BiH neće biti iscrtavanja nove mape“, poručuje Incko.\nOn se u izveštaju Savetu bezbednosti UN, između ostalog, osvrnuo i na „negiranje genocida“, kao i na „veličanje ratnih zločinaca“.\nKako dodaje RTRS, u tom kontekstu, pored Srba koje je kritikovao, pomenuo je i Hrvate, i naveo primer iz Mostara od 29. novembra prošle godine kada je „organizovan komemorativni skup posvećen Slobodanu Praljku, a ukazao je i na skup podrške od 27. januara ove godine Sakibu Mahmuljinu, bivšem komandantu Trećeg korpusa takozvane Armije BiH.“\nTim povodom je podsetio i na ministra inostranih poslova u Savetu ministara Biseru Turković za koju je rekao da je pohvalila Mahmuljina i nazvala ga „braniocem BiH“, a on je osuđen za ratni zločin nad Srbima.\nIncko je ukazao i da je Turkovićeva osudila osuđujuću odluku Suda BiH Mahmuljinu.\nPredstavnica SAD je rekla da nijedan entitet BiH ne može da postoji van BiH.\nOna je pozvala na formiranje federalne Vlade u BiH, jačanje institucija i borbu protiv korupcije i približavanje standardima EU.\nOsudila je politicare u BiH koji se fokusiraju na etno-nacionalisticke ciljeve.


Doboj: Od početka godine evidentirano 89 migranata\nNa području u nadležnosti Policijske uprave Doboj od početka godine evidentirano je ukupno 89 migranata, dok u istom periodu prošle godine nije evidentiran nijedan, rekao je Srni načelnik Uprave Slobodan Radinković.\nOn je naveo da je riječ najviše o ekonomskim migrantima i da je 35 odsto njih uočeno na području opštine Brod.\nRadinković kaže da 95 odsto migranata čine muškarci između 20 i 35 godina, te da ih najviše dolazi iz Pakistana oko 35 odsto, zatim iz Iraka, Sirije. "Tu su i migranti iz Indije, Bangladeša, Libije", dodao je Radinković.\nOn ocjenjuje da je na području dobojske Uprave prisutan mnogo veći broj migranata s obzirom na broj onih koji ne evidentira policija, već direktno pripadnici Granične policije, koji migrante sprovode Terenskom centru za strance Doboj, prema čijoj evidenciji je u navedeni centar sprovedeno 120 migranata.\nRadinković je naglasio da je Doboj željeznički komunikativni čvor i da je bilo situacija da se tokom jedne noći u vozu evidentira stotinjak migranata koji idu prema Bihaću ili Sarajevu i koje, kada ne napuštaju voz, ne legitimišu i ne kontrolišu.\nRadinković, koji je i član Koordinacionog tijela za kontrolu migranata Republike Srpske, kaže da je mali broj migranata koji žele da ostanu u BiH i da su samo u tranzitu prema zemljama EU.\n"Prilikom legitimisanja i pronalska migranata utvrđuje se da li posjeduju dokumente, odnosno zahtjev o iskazanoj namjeri za podnošenje azila", kaže Radinković i dodaje da se takva lica predaju Terenskom centru za strance koji ih dalje prosljeđuje u prihvatne centre.\nOn je istakao da je policija spremna i da nema razloga za zabrinutost građana, iako svi podaci govore da će se broj migranata povećati.\nRadinković je naveo da je evidentiran trend rasta broja migranata, da ih je, prema raspoloživim podacima, na području Grčke oko 70.000, a dnevno ih do 300 napušta tu zemlju i kreće rutama Makedonija-Crna Gora-Srbija-BiH i dalje prema zemljama EU.\nOn je rekao da do sada nisu zabilježeni incidenti, niti krivična djela ili prekršaji migranata na području koje pokriva dobojska Policijska uprava.


Podseća se na slučaj istraživačkog novinara Milana Jovanovića u Srbiji koji je u decembru morao da pobegne iz svoje kuće u plamenu, koja je namerno zapaljena. Nekoliko osumnjičenih brzo je oslobođeno, a neki su ispregovarali da dobiju kaznu, navodi agencija.\nU Crnoj Gori policiji je trebalo nekoliko meseci da objavi hapšenje devet muškaraca osumnjičenih za umešanost u napad na novinarku Oliveru Lakić koja je metkom povređena ispred svoje kuće u Podgorici u maju.\nFrans pres ukazuje da je u svom poslednjem izveštaju Evropski parlament snažno podstakao Beograd da „popravi situaciju o slobodi izražavanja“ u medijima.\nAgencija navodi reči člana nevladine organizacije Beogradski centar za ljudska prava Ivana Protića da „medijska situacija u Srbiji nije nikad bila gora od 1998“, za vreme Slobodana Miloševića, godine kada je, podseća on, sadašnji predsednik Aleksandar Vučić postao ministar informisanja i tu funkciju obavljao dve godine.\nFrans pres navodi da ta „prozapadna promena potiče iz 1990-ih za Crnogorca, a deceniju kasnije za bivšeg ultranacionalističkog jastreba koji je brzo postao političar desnog centra pro-EU tokom 2000-ih“.\nBeogradski centar za ljudska prava u svom godišnjem izveštaju ukazuje na političke vođe navodeći da su verbalni napadi na novinare sve češći u javnom govoru vladajućih političara u kojima su novinari sve više optuživani za izdaju ili da su strani plaćenici.\n← Fabrici: Javni servis ne sme biti ni vladin ni opozicioni, već u interesu naroda\nStefanović: Da je kordon bio ispred RTS-a rekli bi da policija zastrašuje ljude →


BalkanMagazin :: NIS će akcionarima kroz dividende isplatiti četvrtinu neto dobiti\nNIS će akcionarima kroz dividende isplatiti četvrtinu neto dobiti\nutorak, 01. jul 2014 06:14\nNIS će akcionarima ove godine isplatiti dividende u iznosu od 25 odsto neto dobiti, što iznosi 13,08 milijardi dinara, odnosno 80,22 dinara po akciji, odlučeno je na jučerašnjoj Skupštini akcionara ove kompanije. Umesto Zorane Mihajlović za predsednika Skupštine akcionara izabran je Aleksandar Antić, ministar rudarstva i energetike u Vladi Srbije.\nNa jučerašnjoj, VI redovnoj sednici Skupštine akcionara Naftne industrije Srbije a.d. odobrena je isplata dividendi akcionarima NIS-a za 2013. godinu u iznosu od 25 odsto neto dobiti, što iznosi 13,08 milijardi dinara, odnosno 80,22 dinara po akciji.\nPravo na isplatu dividendi za 2013. godinu imaju svi akcionari NIS-a koji su upisani u Centralnom registru, depou i kliringu hartija od vrednosti na Dan akcionara VI redovne sednice Skupštine akcionara (20. jun 2014. godine).\nSkupština akcionara NIS-a donela je odluku o raspodeli dobiti kompanije za 2013. godinu, isplati dividendi, kao i utvrđivanju ukupnog iznosa neraspoređene dobiti kompanije, navedeno je u saopštenju NIS-a.\nUmesto Zorane Mihajlović za predsednika Skupštine akcionara izabran je Aleksandar Antić, ministar rudarstva i energetike u Vladi Srbije.\nNa sednici Skupštine akcionara izabrani su i članovi Odbora direktora. Na predlog najvećeg akcionara, Gaspromnjefta za predsednika Odbora direktora NIS a.d. Novi Sad izabran je Vadim Jakovljev je, zamenik predsednika Izvršnog odbora OAD Gasprom njeft i prvi zamenik generalnog direktora Blok Istraživanje i proizvodnja OAD Gasprom njeft. Kiril Kravčenko, član Izvršnog odbora i zamenik generalnog direktora Gaspromnjefta za upravljanje stranim aktivama i ubuduće će biti generalni direktor NIS-a.\nU Odboru direktora NIS-a biće i Anatolij Černer, zamenik predsednika Izvršnog odbora Gaspromnjefta, Aleksandar Bobkov, savetnik generalnog direktora Gaspromnjefta, Aleksandar Krilov, direktor Direkcije regionalnih prodaja Gaspromnjefta i Aleksej Jankevič, član Izvršnog odbora OAD Gasprom njefta.\nZa članove Odbora direktora od strane Republike Srbije su imenovani Nikola Martinović, Goran Knežević i Danica Drašković.\nSkupština akcionara NIS-a usvojila je finansijske izveštaje za 2013. godinu, konsolidovane finansijske izveštaje za 2013. godinu i izveštaj o izvršenoj reviziji finansijskih izveštaja i konsolidovanih finansijskih izveštaja za 2013. Za revizora finansijskih izveštaja i konsolidovanih finansijskih izveštaja za 2014. godinu izabran je Ernst&Young.


Bosanac za 7 miliona evra kupio ceo sprat u Porto Budvi | Gde Investirati\nOn je za sedam miliona evra kupio ceo sprat u kompleksu Porto Budva, koji gradi “Alart centar – Budva – CG“.\nKako je Pobjedi rekao Vojinović, on je kao izbeglica otišao u SAD i tako otvorio porodičnu transportnu firmu.\n“Smatramo da je bolje ulaganje na prostoru bivše Jugoslavije, pre svega zbog kreditiranja. Na Zapadu je lakše poslovati, ali sve je pod kreditima”, kazao je Vojinović i dodao da se odlučio za Budvu jer on i supruga vole Mediteran.\n“Crna Gora mi je nekako država koja nudi najviše prosperiteta, a od turizma može da se živi. Imali smo i neka ulaganja u BiH pod sličnim uslovima, ali tamo nema turističkih destinacija”, kaže Vojinović i dodaje da poslednje četiri godine redovno dolazi iz SAD i da vidi mnogo pozitivnih promena.\n“Usluga je svake godine bolja, a sve je čistije i lepše u Crnoj Gori”, naglašava Vojinović, koji je odlučio da se nakon penzije preseli u Crnu Goru i nastavi biznis.\nCeo sprat novog objekta iznad spa centra, koji treba da bude gotov 2019. godine, imaće 20 apartmana sa restoranom, kuhinjom i pratećim sadržajima.\nOn bi svakom, kaže, predložio ako je uspeo nešto da uštedi za 10, 20 godina da dođe da uloži ovde jer će biti mnogo mirniji nego na Zapadu.\n“Ja i kad isplatim svoju kuću u Americi godišnja taksa mi je 12.000 dolara. Veliki su porezi”, kazao je Svemir Vojinović koji poručuje svima iz dijaspore da su ovde svakako povoljniji uslovi za ulaganje.\n“Normalno da ima biznis barijera kao i u svakoj državi, ali ljudi koji nisu bili na Zapadu to ne shvataju”, kazao je Vojinović.\nKompanija “Alart centar – Budva – CG“ gradi Porto Budvu, stambeno-poslovni kompleks vredan 80 miliona evra na 100 metara od Starog grada.\nVlasnik Naser Ramaj najavio je završetak gradnje za kraj naredne godine i naglašava da je već prodato 80 odsto stambeno-poslovnog prostora. Kompleks se sastoji od dve etaže garaža, dve etaže tržnog centra (8.000 kvadrata), spa centra (3500 kvadrata) i devet stambenih etaža.\nPrevious Slovenska centralna banka očekuje rast ekonomije za 3,5 odsto\nNext Srbija kargo traži 50 pripravnika\nTags Porto BudvaSvemir Vojinović\nCrna Gora: Prodaja stanova pala, cene iste\nInteresovanje za kupovinu i zakup stanova u drugom kvartalu ove godine u Crnoj Gori je značajno opalo, ali nije dovelo do snižavanja cena stanova.


Uefa kaznila Portugal sa 7.000 evra\nBeta\t 4. jula 2016. 17:20\nDisciplinska komisija Evropske fudbalske unije (Uefa) kaznila je danas Fudbalski savez Portugala (FPF) sa 7.000 evra zbog nedoličnog ponašanja njihovih navijača na četvrtfinalnoj utakmicu Evropskog prvenstva protiv Poljske.\nUefa je kaznila FPF s 5.000 evra, jer je jedan navijač reprezentacije Portugala u četvrtak u Marselju na utakmici protiv Poljske tokom produžetka utrčao na teren i zaleteo se ka Kristijanu Ronaldu.\nPosle utakmice izmedju Portugala i Austrije u grupnoj fazi Evropskog prvenstva došlo je do sličnog incidenta. Tada je jedan navijač posle meča utrčao na teren i dotrčao do Ronalda kako bi se slikao s njim.\nEvropska kuća fudbala je takodje kaznila FPF s 2.000 evra pošto su njihovi navijači nakon prolaska u polufinale kontinentalnog šampionata koristili pirotehnička sredstva na stadionu Velodrom u Marselju.\nPortugal je u četvrtak u Marselju na stadionu Veledrom pobedio Poljsku nakon boljeg izvodjenja jedanaesteraca i na taj način izborio plasman u polufinale EP.


Iz EU parlamenta pozivaju BiH na sankcije prema Rusiji - Republika\nIz EU parlamenta pozivaju BiH na sankcije prema Rusiji\nU svjetlu agresorskog rata Rusije protiv Ukrajine, zastupnici Europskog parlamenta pozivaju Bosnu i Hercegovinu na primijenu sankcija EU s kojima se zemlja uskladila i upozoravaju na kontinuirani interes Rusije za destabilizaciju BiH.\nVanjskopolitički odbor Europskog parlamenta usvojio je danas Izvješće o BiH u kome se poziva na okončanje političkog zastoja i napredak u reformama u zemlji, prenosi N1.\nPoslanici Europskog parlamenta ponovili su svoju podršku euroatlantskoj orijentaciji BiH i osudili retoriku mržnje i opstrukciju državnih institucija, posebno od rukovodstva entiteta Republika Srpska, javlja TANJUG.\nPolitički akteri u BiH su pozvani da se bezuvjetno vrate u državne institucije i unaprijede rad na reformama u svezi s EU, a posebno u oblasti vladavine prava.\nIzvjestitelj EP-a za BiH, Paulo Rangel, kaže da ovo izvješće dolazi u ”ključnom trenutku” kako za BiH, tako i za Zapadni Balkan i Europu.\n”Izvješće ponavlja podršku europskoj budućnosti BiH, ali se bavi i glavnim izazovima s kojima se zemlja suočava, odnosno eskalacijom destabilizujućih aktivnosti kao što su blokada državnih institucija i procedura donošenja odluka. Ovi izazovi ugrožavaju jedinstvo, suverenitet i teritorijalni integritet zemlje i stoje na putu ključnih reformi potrebnih za napredak na europskom putu”, kaže Rangel.\nOn dodaje da je u Izvješću o Bosni i Hercegovini posebno naglasena važnost održavanja ”slobodnih i poštenih” izbora u listopadu 2022. i kredibilne perspektive pristupanja zemlje.\nU svjetlu agresorskog rata Rusije protiv Ukrajine, zastupnici Europskog parlamenta pozivaju BiH da primijeni sankcije EU s kojima se zemlja uskladila i upozoravaju na kontinuirani interes Rusije za destabilizaciju Bosne i Hercegovine.\nBiH EU parlament izdvojeno paulo rangel Rusija sankcije


Tegeltija: BiH bi 2021. trebalo da dobije status kandidata\nTanjug 20. decembra 2020. 21:44\nBANJALUKA – Predsedavajući Saveta ministara BiH Zoran Tegeltija, istakao je da je to telo u ovoj godini uradilo sve što je bilo u njegovoj nadležnosti, ispunilo ono što se od njega očekivalo tokom pandemije kovida-19 i pokrenulo procese evropskih integracija sa mrtve tačke, naglasivši da bi 2021. trebalo da bude godina kada će BiH dobiti kandidatski status.\nGovoreći o godišnjici rada aktuelnog Saveta ministara na čijem je čelu, Tegeltija je u intervjuu Srni rekao da je ova godina apsolutno različita od onoga što je zamišljao i o čemu je govorio u svom ekspozeu, od realnog stanja stvari.\n„Moja očekivanja su bila da ćemo svi biti fokusirani na ekonomski razvoj i pružanje podrške građanima u BiH u smislu stvaranja boljih uslova za život, kao i na proces integrisanja u EU, ali samo nekoliko meseci posle, celi proces života i rada, ne samo u BiH već u celom svetu, u potpunosti se promenio zbog kovida-19“, kazao je Tegeltija.\nOn je naveo da je rad Saveta ministara dodatno otežala i činjenica da šest meseci nisu imali kompletan sastav, jer su mandat počeli bez jednog ministra i jednog zamenika ministra, a potom je došla i ostavka ministra bezbednosti, preneo je RTRS.\nTegeltija je rekao da su međunarodne institucije koje se bave procenom borbe protiv kovida-19 konstatovale da su sve vlasti u BiH, i vlade Republike Srpske i FBiH i Savet ministara, adekvatno reagovale.\nOn je ocenio da je u BiH solidan nivo privredne aktivnosti, osim za neke grane kao što su turizam i ugostiteljstvo, kojima će i naredne godine biti potrebna podrška.\nTegeltija je naglasio da je zdravstveni sektor i dalje pod pritiskom, ali uspeva da prihvati sve pacijente i pruži adekvatnu zaštitu, kao i da je u tom pogledu značajnu ulogu odigrala direktna intervencija u oblast zdravstva.\n„Prema svim informacijama kojima raspolažemo, do kraja marta naredne godine očekujemo da će biti dostupna vakcina u BiH i da će posle toga biti mnogo lakši proces borbe protiv kovida. Što se tiče ekonomije i dalje će biti veoma teško i komplikovano, jer naša ekonomija zavisi i od ekonomija susednih i zemalja EU, odnosno od te saradnje zavisi naš ukupni ekonomski rast“, pojasnio je Tegeltija.\nTegeltija je rekao da je, osim borbe sa pandemijom, Savet ministara posle dužeg vremena nastavio proces evropskih integracija koji je bio potpuno blokiran.\nPosle 12 godina konačno su organizovani izbori u Mostaru, usvojena je Strategija procesuiranja ratnih zločina i Strategija za reformu javne uprave na svim nivoima u BiH, što stvara okvir za nastavak procesa približavanja BiH EU, dodao je.\n„Uspeli smo da usvojimo i metodologiju za izradu programa integrisanja BiH, tako da su danas predstavnici Evropske komisije počeli da govore o mogućem datumu dobijanja kandidatskog statusa za BiH. Svi ključni predstavnici EU najavljuju da bi to moglo da bude u prvoj polovini naredne godine. Pred nama je nekoliko zakona za koje smatram da možemo da usvojimo i da uskoro dobijemo kandidatski status“, naveo je Tegeltija.\nMVP: Lažni nalog ministra Radulovića na Tviteru\nTanjug na Baniji, u potresima porušenoj Petrinji


Vučić: Više od 60 odsto glasalo “da” na referendumu – Radio Televizija Novi Pazar\nVučić: Više od 60 odsto glasalo “da” na referendumu\n16/01/2022 355 Views\nPredsednik Srbije i lider Srpske napredne stranke Aleksandar Vučić rekao je da je više od 60 odsto izašlih birača glasalo “da” na referendumu o promeni Ustava u oblasti pravosuđa. Građani su izglasali ustavne promene, saopštio je Vučić i čestitao građanima na demokratskoj atmosferi.\nAleksandar Vučić je na konferenciji za medije naveo da je 60,48 građana, izašlih na referendum o promeni Ustava, glasalo za promene, a 39,52 odsto protiv. Naveo je da je razlika oko 400.000 glasova, odnosno 20 odsto, između onih koji su zaokružili “da” i građana koji su zaokružili “ne”.\n“Mislim da smo uradili dobru stvar za svoju zemlju”, ocenio je predsednik.\n← Previous RTVNP prva donosi preliminarne rezultate glasanja na referendumu\nNext → U Novom Pazaru umereno oblačno, temperatura do 5 stepeni\nNa Jarinju mirno, obustavljen saobraćaj


Njemačka zapošljava medicinske tehničare iz Srbije | SEEbiz.net\n/ Njemačka zapošljava medicinske tehničare iz Srbije\n17.01.2013. Autor: Redakcija Njemačka zapošljava medicinske tehničare iz Srbije\nOko 250 medicinskih sestara i tehničara će od aprila biti angažovani u njemačkim klinikama\nU Beogradu je danas između Nacionalne službe za zapošljavanje Srbije i Saveznog organa Njemačke za zapošljavanje potpisan sporazum o radnom angažovanju radnika zdravstvene njege iz Srbije u zdravstvenim ustanovama u Njemačkoj.\nNjemačka je po prvi put potpisala jedan ovakav sporazum u okviru kojeg će za početak 250 medicinskih sestara i tehničara koji se nalaze na listi čekanja za posao već od aprila biti angažovani u neku od njemačkih klinika ili gerontoloških centara.\nSporazum o angažovanju radnika ovog profila iz Srbije potpisali su direktor Nacionalne službe za zapošljavanje Dejan Jovanović i direktorka Centra za inostrano i stručno usavršavanje Njemačke Monika Varnhagen.\nVarhangenova je u obraćanju novinarima rekla da je do realizacije ovog sporazuma došlo nakon ukazane potrebe za osobljem za njegu u Njemačkoj i ideje da se obrate državama koje imaju stručnu snagu i ne mogu da nađu posao u svojim zemljama. Ona je navela da se ovo odnosi samo na medicinske tehničare, ali da broj, na osnovu potreba u ovoj zemlji, nije ograničen.\n“Postoji potencijal mnogo većeg broja koji bi otišli, bruto plata za početak je do 2.300 eura, dok ne polože stručni ispit, nakon čega će njihove diplome dobiti status njemačkih, a plate će biti uvećane”, rekla je Varnhagen i dodala da postoji šansa za studente, odnosno ljekare i IT inžinjere da u Njemačkoj dobiju radni i boravišnu dozvolu.\nOn je naglasila i da bi čak i sve nezaposlene medicinske sestre i medicinski tehničari iz Srbije mogli da dobiju posao u Njemačkoj.\nDirektor Nacionalne službe za zapošljavanje Dejan Jovanović je, izražavajući zadovoljstvo što će nezaposlenim građanima koji se nalaze na birou omogućiti da počenu da rade u Njemačkoj, rekao da su se do sada klinike pojedinačno obraćale ovoj službi.\nJovanović je rekao da će 12 hiljada medicinskih sestara i bolničara, koji su bez posla, imati priliku da se prijave, a oni koji budu naučili ili već znaju njemački i prošli su orjentacioni trening, dobiće posao.\nRealizacija sporazuma počeće sa kursevima koji će biti organizovani u biroima rada, a mogu da se prijave i oni koji ne znaju njemački.Nakon odabira kandidata za njih će preko služba za zapošljavanje dvije zemlje biti organizovan odlazak i prijem na radna mjesta u klinikama u kojima budu raspoređeni.\nPotpisivanju sporazuma prisustvovali su ambasador Njemačke u Srbiji Heinc Wilhelm i državni sekretar u Ministarstvu rada i zapošljavanje Srbije Dragi Vujović.\nmedicina, nezaposlenost, Njemačka, posao, radnici, Srbija, zapošljavanje


NIKŠIĆ PORUČIO ČOVIĆU: PREVRŠILI STE MJERU!\n“Nažalost, ovakvim izjavama potvrđujete da se niste odmakli iz 1993. godine, kada ste kao direktor Sokola ratne zarobljenike iz koncentracijskih logora dovodili na prisilni rad.\nOva izjava ne samo da je neprihvatljiva, nego je i u potpunosti suprotna evropskim vrijednostima za koje tvrdite da ste njihov veliki promicatelj. Pozivam Vas da imenujete barem jednu savremenu evropsku demokratsku državu koja nije građanska. Pozivam Vas da imenujete samo jednu takvu državu u kojoj svi njeni građani nemaju zagarantovana sva prava, neovisno o svom identitetu, nego im se prava garantuju zahvaljujući tome kako se zovu. Takav primjer nećete naći, jer se ostvarenje prava na osnovu identiteta naziva rasizmom, a ne demokratijom”, poručio je Nermin Nikšić lideru Hrvatske demokratske zajednice BiH.\n← MIMO ŠAHINPAŠIĆ NAPUSTIO BOLNICU: JEDVA ČEKAM DA VIDIM SVOJU PORODICU\n(FOTO) GDJE JE NESTAO GRAĐANSKI BUNT U BIH: DOK SE POLITIČARI BAHATE, GRAĐANI PIŠU KOMENTARE →\nFOTO/ KONSTITUISANO GRADSKO VIJEĆE GORAŽDE\nFOTO/ USPJEŠNA POSJETA METTMANNU\nTotal Visits: 7,410,668


CEP: Serija balkanskih predsedavanja EU šansa za Srbiju - European Western Balkans\nBEOGRAD – Uključivanje zemalja Zapadnog Balkana u Evropsku uniju (EU) biće jedan od prioriteta bugarskog predsedavanja Savetom EU, koje počinje 1. januara 2018. godine, ističe se danas u saopštenju Centra za evropske politike (CEP), pozivajući se na nedavni sastanak premijera Bugarske Bojka Borisova sa predsednikom Evropske komisije Žan Klod Junkerom.\nDo sada se nije dešavalo da jedna država koja bi trebalo da predsedava Savetu u tako ranoj fazi naglašava proširenje Unije kao jedan od svojih prioriteta.\nSrbija bi zato trebalo dobro da se pripremi da narednih šest meseci bugarskog predsedavanja što bolje iskoristi za ubrzanje svog procesa pristupanja EU, ističe se u analizi CEP.\n“Mi smo, u proseku, otvarali po dva poglavlja kada su EU predsedavale države kojima proširenje nije bilo visoko na listi prioriteta”, objašnjava programska direktorka CEP Milena Lazarević.\n“Od januara, kada Uniji bude predsedavala Bugarska, koja tako rano i izričito ističe važnost proširenja, i kada se od zvaničnika EU sve više čuju pozitivni glasovi u prilog proširenju, taj broj morao bi da bude veći”, smatra Lazarević.\nOna najavljuje da predstoji serija balkanskih predsedavanja, jer nakon Bugarske slede Austrija, koja je veoma okrenuta Balkanu i Srbiji, a posle nje i Rumunija.\nTokom ovih predsedavanja, Srbija bi trebalo da otvara veći broj poglavlja, procenjuje Lazarević, ali napominje da bi Srbija ovo trebalo da posmatra, ne kao neminovnost, već kao svoju šansu.\nPrema njenim rečima, potrebno je da pokaže da je ozbiljna u procesu pristupanja EU i da ozbiljno krene u implementaciju reformi u domenu poglavlja 23 i 24 koja se tiču vladavine prava, da ubrza ekonomske reforme i unapredi situaciju u oblasti javne uprave.\nTo su sve takozvane osnovne reformske oblasti, u kojima se napredak očekuje što ranije u procesu pristupanja jedne zemlje, objašnjava Lzarević.\nPredsednik Upravnog odbora CEP Srđan Majstorović podseća da će bugarsko predsedavanje obeležiti i veći broj važnih događaja za proširenje Unije.\n“U februaru nas najpre očekuje objavljivanje najavljene Junkerove strategije za pristupanje Srbije i Crne Gore, a već u aprilu i novi ‘paket za proširenje'”, najavljuje Majstorović.\nPrema njegovim rečima, on podrazumeva revidiranu strategiju Evropske komisije za proširenje i izveštaje o napretku svih balkanskih zemalja, uključujući i Srbiju.\nTon aprilskog izveštaja u velikoj meri će zavisiti i od stanja u oblasti vladavine prava, koje će Komisija opisati u dokumentu poznatijem kao “non-pejper”, a koji će biti objavljen ovih dana, rekao je Majstorović.\nOd stanja u oblasti vladavine prava, koja je obuhvaćena pregovaračkim poglavljima 23 i 24, predočio je Majstorović, i formalno zavisi tok pregovora u svim drugim oblastima.\nOsim toga, Bugarska će na proleće organizovati veliki samit predsednika i premijera država EU i država Zapadnog Balkana, što je, kako ističe Majstorović, prvi samit takve vrste još od onog u Solunu 2003. godine, “kada je našem regionu i formalno otvorena perspektiva članstva u Uniji”.\nOvaj samit predstavlja veliku priliku za ceo region, ocenio je Majstorović i podsetio da je bugarski premijer na sastanku sa Junkerom više puta istakao važnost balkanskog regiona.\n“Bugarska vlada je najavila ‘balkansko predsedavanje'”, rekao je Majstorovć, koga ohrabrujee i sam moto njihovog predsedavanja – “Ujedinjeni smo jaki”.\nOn smatra da je Bugarska, kao država na istočnom rubu Unije, jedna od zemalja koje najviše osećaju “prazninu” koju na karti EU predstavlja Zapadni Balkan.\nCentar za evropske politike podseća da su evropski zvaničnici, među kojima i Junker i Federika Mogerini, u prethodnim mesecima nekoliko puta isticali da je proširenje visoko na agendi.\nNajpre je to učinila Mogerini koja je istakla da će “naš kontinent postati zaista ujedinjen tek kada svi naši partneri na Balkanu postanu deo EU”.\nPotom je i Junker prvi put označio 2025. godinu, kao rok u kojem je moguće ostvariti proširenje Unije na Srbiju i Crnu Goru.\nBojko BorisovCEPMilena LazarevićPogavlje 23Poglavlje 24SrbijaSrđan Majstorović


Rebić: "Daćemo sve od sebe da nastavimo dobar niz" 21.05.2017.\n“Vrlo bitna utakmica za nas, igramo protiv Vršca koji igra odlično na svom parketu. U pitanju je jedna veoma neugodna i iskusna ekipa i sigurno je da nam neće biti lako. Dobro smo radili u prethodnom periodu i to se videlo i na terenu. Daćemo sve od sebe da nastavimo niz pobeda kako bi se približili cilju, a to je plasman u ABA ligu” – izjavio je Rebić.\nPosle 9 odigranih kola Mozzart Super lige, Mega Leks ima skor 5-4 dok je Vršac i pored nekoliko odličnih partija, ostao na jednoj pobedi. Mega i Vršac su se sastajali do sada 7 puta u prvenstvu i rezultat je 4-3 u korist Mege dok je oba meča u Kupu Radivoja Koraća takođe dobila Mega.\n“U ponedeljak gostujemo ekipi Vršca koju smo na jednu loptu dobili u Sremskoj Mitrovici. Igrama u Super ligi su pokazali da im je apsolutno mesto tu i da imaju kvalitetan tim koji je u više navrata namučio abaligaše. Mi smo uspeli da podignemo agresivnost u odbrani u poslednjih nekoliko mečeva i to je dalo dobre rezultate. Ukoliko uspemo od početka meča da nametnemo našu igru, verujem da ćemo biti jako blizu bitne pobede u borbi za plasman u ABA ligu” izjavio je Milojević.


Rast Belexa i treću nedelju zaredom | Kamatica\nPočetna > berza > Rast Belexa i treću nedelju zaredom\nRast Belexa i treću nedelju zaredom\nTekst objavljen: 19.02.2020 16:30\nI protekle sedmice nastavljen je rast tržišta akcija uz smanjeni obim investicione aktivnosti. Ukupan promet u trgovanju iznosio je 663,9 miliona dinara (5,6 miliona evra), dok je indeks Belex15 ojačao 0,6 odsto na 817,5 poena\nNajprometnija akcija bila je Jubmes banka (JMBN) koja se blago spustila na 6.000 dinara uz promet od 9,2 miliona dinara. Ova banka je objavila nerevidirani profit za 2019. godinu u visini od 190 miliona dinara, uz trend rasta poslovanja u osnovnom poslovnom području.\nAkcije Alfa plama (ALFA) pale su 1,9 odsto na 26.500 dinara uz realizaciju od 8,6 miliona dinara. Celokupan prošlonedeljni promet posledica je aktivnosti same kompanije koja je nedavno najavila sticanje sopstvenih akcija, nakon što je prethodno sprovela poništenje deset odsto akcija iz vlastitog portfelja. Naftna industrija Srbije (NIIS) pala je pola procenta na 745 dinara uz skroman promet od 5,8 miliona dinara. Kompanija bi naredne sedmice trebalo da objavi finansijske rezultate za 2019. godinu, a očekuje se veliki pad profitabilnosti u odnosu na prethodnu godinu.\nMesser Tehnogas (TGAS) dostigao je prošle sedmice nivo od 16.000 dinara što je najviša vrednost ove akcije od sredine 2008. godine. Ova akcija je lider rasta indeksne korpe u 2020. sa skokom od 16,3 odsto. Akcije Jedinstva iz Sevojna (JESV) stigle su do nivoa od 7.000 dinara, nakon rasta od 8,5 odsto uz neveliki promet od 1,2 miliona dinara. Faktički, ovim akcijama sada se trguje iznad nivoa na kojem su bile na preseku za dividendu, krajem decembra prošle godine.\nrast belexa belex nedeljni izveštaj sa berze Beogradska berza momentum


Novo Windows 10 ažuriranje vraća kontrolu korisnicima | BL Portal\nMicrosoft planira da sa testiranjem majskog Windows 10 ažuriranja počne već tokom sljedeće sedmice, da bi do korisnika stiglo krajem maja. Novi update se opisuje kao „sljedeća velika Windows 10 verzija,“ a trenutno nosi kodno ime “19H1.“\nKada su nove opcije u pitanju, radi se prilično „lakom“ ažuriranju, te veće promene uključuju vizuelne transformacije kroz nove light teme, Kaomoji podršku, sandbox opciju, te odvajanje\nPored toga, majsko ažuriranje bi trebalo da korisnicima da omogući da preuzmu kontrolu nad budućim ažuriranjima. Microsoft je do sada svaki update distribuirao na korisničke uređaje čim bi ovaj bio spreman, te se vodilo računa da najnoviji update stigne do svakog korisnika. To bi uskoro trebalo da se promijeni, budući da bi korisnici sa majskim ažuriranjem trebalo da dobiju mogućnost da biraju kada žele da instaliraju novi update.\nTako će korisnici biti u mogućnosti da ostaju na starijim verzijama operativnog sistema, a da svakog mjeseca dobijaju sigurnosna ažuriranja, prenosi PC Press.\nPored toga, Windows 10 planira da Home i Pro korisnicima omogući i pauziranje ažuriranja do 35 dana, kao i inteligentno prepoznavanje, zahvaljujući kojem se nove verzije neće počinjati sa instaliranjem sve dok je računar aktivan. Pretpostavlja se da nove promene stižu zbog toga što je ažuriranje već neko vreme bolna tačka za sve Windows 10 korisnike, sa čime je Microsoft očigledno upoznat, te želi da pruži više mogućnosti i proces učini što bezbolnijim.\nZbog prodaje marihuane Banjalučaninu tri godine i sedam mjeseci zatvora


Autovesti, Teško do naplate ako su putari krivi\nVaša lokacija: Naslovna strana » Saveti » Teško do naplate ako su ...\nTeško do naplate ako su putari krivi\nProcedura za podnošenje zahteva nije nimalo jednostavna, a na dobijanje pojedinih dokumenata čeka se čak mesec dana\nUkoliko nalete na rupu na putu i oštete automobil, slupaju vozilo zbog klizavog kolovoza, tom prilikom se još i povrede, građani mogu da traže odštetu od JKP „Beograd put” i bez odlaska na sud.\nMeđutim, procedura za podnošenje zahteva nije nimalo jednostavna, a na dobijanje pojedinih dokumenata čeka se čak mesec dana.\nKoliko dugo traje prikupljanje dokumentacije i čekanje na odluku da li će šteta biti nadoknađena pokazuje slučaj Nebojše Jovanovića.\nNjegov automobil je pre mesec i po dana prednjim točkovima propao kroz asfalt u Južnom bulevaru, a Jovanović je tek prošle nedelje podneo zahtev za nadoknadu štete.\n- Čekao sam mesec dana na zapisnik o uviđaju saobraćajne nezgode od MUP-a i kad sam ga dobio podneo sam zahtev. Ostalu dokumentaciju lako sam prikupio i sada treba da sačekam odluku pravne komisije JP „Beograd put“. Međutim, još se ne zna kada će ta komisija zasedati, a i kada donese odluku ona mora to proslediti osiguravajućoj kući „DDOR Novi Sad“ koja odlučuje u kojoj meri će platiti odštetu - priča Jovanović koji je od „Beograd puta“ tražio odštetu od 30.000 dinara.\nPrkupljanje dokumentacije, sve u svemu, traje tek nedelju dana a najviše vremena potroši se dok se dobije izveštaj policije.\n- Iskreno, više sam izgubio vremena nego novca. Praktično sam samo platio 1.100 dinara za zahtev za dobijanje zapisnika MUP-a o uviđaju saobraćajne nezgode. Osim računa o kupljenim delovima morao sam iz moje osiguravajuće kuće da uzmem listu delova koje ona osigurava - ističe Jovanović.\nDa li će u ovom slučaju biti nadoknađena šteta odlučiće komisija JKP „Beograd put” koja zaseda jednom mesečno. Ključni dokaz u ovom i sličnim postupcima je policijski izveštaj o saobraćajnoj nezgodi, a veoma je važno i da dokumentacija bude potpuna.\n- Najvažnije je da građani ne pomeraju automobil sa mesta nezgode, pozovu policiju koja će sačiniti zapisnik. Stranka koja podnosi zahtev mora da ima policijski izveštaj, da priloži fiskalne račune i prateću dokumentaciju, fotokopiju saobraćajne i vozačke dozvole, ovlašćenje ukoliko ima od nekog da upravlja vozilom i da se obrati nama - kaže Vlada Mitić, pomoćnik direktora JKP „Beograd put” i predsednik komisije za procenu štete.\nMitić navodi da mesečno pristigne oko 50 zahteva za nadoknadu štete ali da su mnogi neosnovani jer „ljudi pokušavaju da prevare komisiju kojom on predsedava”. Ipak, Mitić ne zna koliko je odluka komisije doneto u korist ljudi koji su podnosili odštetne zahteve, a precizne podatke o tome nemaju ni u pravnoj službi JKP „Beograd put”. Ukoliko se vozač žali JKP „Beograd put”, a njegov odštetni zahtev bude odbijen, postoji mogućnost i da sve završi na sudu. To pravo vozači imaju po Zakonu o bezbednosti saobraćaja koji propisuje da upravljač puta, kao privredni subjekt, može biti kažnjen kaznom od 100.000 do 800.000 dinara, a predviđena je i kazna za odgovorno lice od 6.000 do 50.000 dinara.\nU JKP „Beograd put“ pozivaju vozače da se slobodno žale ukoliko misle da ima osnova ali da ne pribegavaju malverzacijama.\n- Dešava se da čovek kaže da je upao u rupu od pet metara dubine a u stvari je imao neki sudar pa bi od nas da naplati odštetu. Traže i po milion dinara za neke slučajeve.\nČesto se „hvataju” za zimski period kada kažu „naleteli smo na klizavu ulicu na led i neočišćen sneg”, a ja imam izveštaj nadležnog da je ulica očišćena - kaže Vlada Mitić, predsednik komisije za procenu štete u JKP „Beograd put”.\nZahtev se podnosi se na adresu JKP „Beograd put”, Nušićeva 21, Beograd sa naznakom: Komisiji za naknadu štete.\n- Zapisnik o uviđaju saobraćajne nezgode*\n- Fotokopija vozačke i saobraćajne dozvole\n- Fotokopija Zapisnika o proceni štete od strane osiguravajućeg društva\n- Fotokopija profakture servisa o iznosu popravke ili račune a ukoliko je popravka\n- Foto dokumentacija relevantna za utvrđivanje štete.\n*izdavanje košta 1.100 dinara


EXIT: Greta Van Fleet, Phil Anselmo, Tarja | Kaleidoskop\nStrani mediji zovu ih "spasiocima rokenrola" i "prvim velikim bendom generacije Z", dok čuveni magazin Rolling Stone piše da su "uspeli nemoguće i učinili da rokenrol ponovo bude kul novim generacijama"! Nezaustavljivi kvartet iz okoline Detroita podigao je pravu buru na svetskoj sceni oživljavanjem istinskog rokenrol zvuka i energijom za koju Elton John kaže da nije viđena u ovom celom veku, dok je čak i Robert Plant potvrdio da se radi o naslednicima velikih Led Zeppelina!\nOve godine rasprodali su kompletnu američku turneju i nastupali na gigantskim pozornicama festivala kao što su Coachella, Lollapalooza i Rock Am Ring, a ovog meseca njihov album prvenac stigao je na sam vrh američke top liste! Na EXIT dolazi i Phil Anselmo, čuveni frontmen Pantere, jednog od najvećih metal bendova svih vremena, koji na tvrđavu vodi svoj novi bend The Illegals sa specijalnim nastupom nazvanim A Vulgar Display of 101 Proof. U pitanju je prava ekskluziva i veoma redak set sastavljen isključivo od pesama Pantere, rezervisan samo za odabrane festivale na predstojećoj turneji! Na drugoj strani tvrđave, pred publiku omiljene Addiko Fusion bine istupiće neponovljiva operska metal diva Tarja Turunen, čiji moćni vokal fanovi obožavaju još od vremena kada je pevala u kultnom nordijskom bendu Nightwish!\nŽestoki tenor 22-godišnjeg Džoša Kiske osvaja na prvo slušanje, a lakoća sa kojom peva i najzahtevnije deonice, izaziva nevericu i povlači poređenja sa živim rok božanstvom, frontmenom Led Zeppelina Robertom Plantom! U intervjuu ove godine, upitan da izdvoji svoje mlade muzičke favorite, Plant je rekao “Postoji bend u Detroitu koji se zove Greta Van Fleet. Oni su Led Zeppelin i imaju divnog mladog pevača“, a na opasku novinara da je neverovatno kako neko tako mlad može tako moćno da peva, Plant je šaljivo dodao - „Mrzim ga!” Pečat odobrenja, osim od Rogera Glovera, basiste benda Deep Purple, te čuvenog glumca Toma Henksa, dobili su i od muzičke ikone Eltona Johna, koji ih je lično pozvao i rekao „Ovo je najbolji rokenrol koji sam čuo u poslednjih 20 godina!“


produkata i proizvoda vaŠe firme\n- Uslužno fotografisanje produkata, proizvoda: je namenjena svim firmama/pojedincima koji žele da unaprede promovisanost na tržištu. Obuhvata profesionalno fotografisanje u studiu, u enterijeru i na terenu, uz korišćenje profesionalne studijske fotografske rasvete, vrhunskih objektiva i fotoaparata, a takođe usluge obuhvata i obradu fotografije u Adobe Photoshop CS6 softweru, tako da klijent dobije gotov proizvod koji odmah može da koristi za za marketing i različite oblike reklama: katalog, brošuru, web sajt ili drugi oblik marketinga. Odlika ovih fotografija da se ceo proizvod vidi oštar u svim delovima produkta ili proizvoda (primer), a fotografiju dajemo digitalno u velikoj rezoluciji spremnu za štampu. Proizvodi se najčešće fotografišu na belom, i dodatno se obrađuju tako da mogu da se uklapaju posle za razne sajtove i kataloge, kojima je osnovna boja bela. Pored bele, pozadina može da bude i crna ili siva, u zavisnosti od potreba klijenta. Gatrantovana profesionalnost se ogleda u tome što glavni fotograf je akademski fotograf a možemo da radimo i pod ugovorom gde garantujemo da će posao biti urađen u predviđenom roku i da će biti predviđenog kvaliteta.\nUkoliko želite da vidite kvalitet obrađenih fotografija produkata koje se odlikuju oštrinom u svim područjima, korektnom bojom rađeno po standardu Color Checker passport.\nSvetski stadard za fotografije produkata:\nProbno snimanje: u koliko klijentu ima neke specifične zahteve, može da zatraži probno snimanje ili u koliko je potrebno odrediti cenu može da se radi snimanje da bi se video ukupan posao, i dogovorili svi parametri oko snimanja i finalne obrade materijala.\nPoslednjii klijenti za koje su reađene ovog tipa fotografije: Galerija Podova, Donnerberg, Obuća Metro, Nadstrepnice, Velux, Restoran, Kafe kaktus, Kozmetički salon\nNeprofitne, gevernment i edukativne institucije: može da bude povoljnije ili čak i besplatno ali u slučaju da fotografije možemo da koristimo za učenje naših polaznika, ili za naše vežbe u okviru Škole fotografije koju naša firma organizuje. Besplatno: u koliko dobijamo mogućnost da koristimo prostorije vaše firme za naše fotografisanja. Za više detalja pitajte: boris.radivojkov@gmail.com\nCene koje uključuju i obradu fotografija:\nJednostavni produkti: produkti na beloj pozadini koji nisu sjajni ili beli na belom, - 1 kom = 6e, a preko 30kom cena je 4e po komadu.\nKompleksni produkti - belo na belom, sjajni predmeti, ekstremno malih dimenzija - 1 kom je 8e, a preko 30 kom cena je 5e po komadu.\nPlaćanje: može preko računa, ili u gotovini u zavisnosti kako klijentima više odgovara.\nZa vreme fotografisanja torbi 2015. godine, u prostoru starog studija.\nRezervacija termina za sastanak: boris.radivojkov@gmail.com / 063 669 744\nGalerija produkt fotografija:\nFotografije torbi, i torbi sa foto modelom\nFotografije plastičnih proizvoda - gajbe, posude:\nFotografije ručno rađenih plesačkih cipela:\nFotografisanje nakita - ogrlica, narukvica:\nFotografisanje nameštaja od kovanog gvožđa:\nLokacija - Studio\nKralja Aleksandra 12, Pariski Magazin, sprat 2, lokal 43., 21000 Novi Sad, Srbija


Škoda traži radnike iz regiona, plata 1.000 € - INFORMACIJA JE KAPITAL - Capital.ba\nŠkoda traži radnike iz regiona, plata 1.000 €\n25. nov. 2018. 11:25 Objavljeno u OSTALO, POSAO\nZAGREB – Sve je više stranih kompanija koje u region dolaze u potrazi za radnom snagom, a jedna od njih je i poznata češka fabrika Škoda.\n“ManpowerGroup Češka Republika traži potencijalne radnike za Škodu Auto, Mladu Boleslavu. Potencijalni radnici mogu da zarade od 1.000 evra, uz smeštaj i prevoz čiji su troškovi pokriveni, a dobiće koordinatora tokom njihovog boravka u Češkoj. ManpowerGroup će se pobrinuti za njih”, rekli su iz kompanije, prenosi Tportal.\nKljučne riječi: hrvatska, radnici, Škoda auto, vazno\nHrvatski poslodavci traže radnike iz BiH sa državljanstvom Hrvatske\nHrvatska: U narednoj godini bez posla još sto hiljada ljudi!?\nRat VW-a i Škode: Ne ide “pasat” pa biste “suberb”


Šejn Smit - VICE\nUskoro: Eagles of Death Metal prvi put u javnosti posle napada u Parizu\nVICE osnivač Šejn Smit razgovarao je sa Džesom Hjuzom i Džošuom Homijem iz Eagles Of Death Metal o napadima u Parizu, ljudima koje su izgubili, šta sve dogodilo te noći i možemo li i mi i oni sada nešto da uradimo.\n#FreeRasool: Šejn Smit i VICE Media pozivaju na oslobađanje novinara Mohameda Rasula\nŠejn Smit, osnivač i glavni izvršni direktor VICE Media pridružio se VICE News kolegama u pozivu za puštanje na slobodu novinara Mohameda Rasula, koji je još uvek u zatvoru zbog neosnovanih optužbi turskih vlasti da je pomagao terorističkoj...\nObama u poseti federalnom zatvoru sa ekipom VICE News\nAmerički predsednik Barak Obama će sledeće nedelje posetiti federalni zatvor El Reno u Oklahomi zajedno sa ekipom VICE Newsa. Poseta je deo specijalne VICE emisije posvećene američkom kazneno-popravnom sistemu.\nŠejn Smit poziva na zaštitu Zemlje od ekološke katastrofe\nOvo pišem jer je jedan od najvećih strahova koje imam da će svet u budućnosti biti mesto na kome deca neće moći da se igraju napolju, niti pecaju, niti se izgube u šumi.\nKako i kada će Amerika napustiti Avganistan\nU trećem delu intervjua sa Eštonom Karterom, Šejn Smit pita sekretara odbrane da razjasni porast nasilja u Afganistanu kao i šta bi značilo za ovu zemlju značilo povlačenje američkih trupa sa tih prostora.\nIzazovi Islamske države: Šejn Smit razgovara sa Eštonom Karterom\nAmerički sekretar odbrane objašnjava kako je Islamska država postala toliko brzo popularna i šta je neophodno da se uradi ne bi li se obezbedila sigurna pobeda.\nSajber špijuni i novi Hladni rat: Ešton Karter za VICE News\nŠejn Smit razgovara sa američkim državnim sekretarom za odbranu Eštonom Karterom o Putinovim nuklearkama, usponu i napredovanju Islamske države i problemima u Avganistanu.\nVICE suosnivač Šejn Smit daje pola miliona dolara za istraživanje leka protiv raka\nVICE suosnivač Šejn Smit će za svaki prilog za istraživanje raka na klinici Mejo dati isto toliko novca, do sume od pola miliona dolara.


Rasim Ljajić: Idemo u kampanju promocije domaćih turističkih destinacija\nTurizam u Srbiji najviše je pogođen pandemijom koronavirusa, kao i na globalnom nivou. Svetske procene su da će šteta biti preko 900 milijardi eura i da će preko 60 posto biti smanjen broj međunarodnih putovanja. Poređenja radi, za vreme svetske finansijske krize, broj međunarodnih putovanja bio je smanjen za samo 4 odsto, a za vreme epidemije Sarsa za samo 0,4 odsto. U drugoj polovini ove godine predstoji da se šteta donekle nadoknadi, izjavio je Rasim Ljajić, ministar trgovine, turizma i telekomunikacija u Vladi Republike Srbije.\n„Imali smo sjajan početak turističke sezone u januaru mesecu, sa rastom deviznog priliva od 16 posto, jer je broj stranih turista bio preko 25 posto. Sve ovo je ukazivalo da će ovo biti najbolja godina posle 1989. godine, u turističkom smislu. Na žalost, sve se to odjednom promenilo i sada nam preostaje da pogledamo štetu i da je smanjujemo sa turističkim prometom koji ćemo ostvariti u drugoj polovini godine. Zato smo pokrenuli akciju sa vaučerima, idemo u kampanju promocije domaćih turističkih destinacija i verujem da će deo naših ljudi odlučiti da deo odmora provedu u našoj zemlji“, kaže ministar Ljajić.\nSa druge strane, kaže Ljajić, sektor trgovine u vreme pandemije položio je ispit. Sve je urađeno da smenbdevenost bude redovna i ni jednog dana nije zabeležena nestašica ni jedne namirnice. Brašno, ulje i kvasac bili su najtraženiji, ali Srbija ni u jednom trenutku nije deficit ovih namirnica, ali ni druge vrste robe, kaže Ljajić i dodaje:\n„Veoma je bitno reći da smo za to vreme izvozili značajne količine te robe u zemlje regiona i možemo sa ponosom da smo, za razliku od mnogih zemalja, imali svu potrebnu robu, kao i u redovnom stanju. Naravno, kada je u pitanju spoljna trgovinu, tu beležimo pad za oko 10 posto u izvozu, zato što je bila i manja tražnja, a i komunikacija je bila otežana. Ipak, januar i februar su bili odlični meseci za to, i nadam se da će u drugoj polovini godine sve to profunkcionisati na način približan normalnim okolnostima i da ćemo označiti pozitivan spoljnotrgovinski bilans, naročito kada govorimo o povećanju izvoza“, kaže Rasim Ljajić.\nIzvoz će, pre svega, zavisiti od dešavanja u zemljama Evrposke unije, naglasio je Ljajić i dodao da Srbija tu najviše izvozi, čak preko 65 posto, kao i od oporavka dve ključne zemlje – Italije i Nemačke. Ljajić ističe da je naša, pre svega, prerađivačka industrija, pokazala visok stepen spremnosti za vreme vanrednog stanja i da se sada vidi koliko je važno da Srbija ima svoje resurse u vidu potrebnih sirovina za proizvodnju, i da je to glavni razlog što nismo oskudevali ni jednom osnovnom životnom namirnicom, za razliku od drugih zemalja u okruženju.\nObjašnjavajući termin „zamenska putavanja“, ministar Ljajić je rekao:\n„Ako ste vi uplatili neki aranžman i ukoliko on sada ne može da se realizuje, na primer, u Grčkoj ili Italiji, onda se sa agencijom sklapa novi ugovor, i taj novi ugovor pokriven je polisom osiguranja. Ugovorena obaveza traje do kraja sledeće godine, a ukoliko se, iz nekih razloga, ne realizuja, onda imate prava na povraćaj novca koji ste dali“, kaže Ljajić.\nPodaci govore dsa je godišnje oko 1,2 do 1,5 miliona srpskih turista letovalo u inostranstvu – Grčka, Španija, Turska, Italija, Crna Gora… Zbog krize izazvane koronavirusom, veruje se da će veći deo tih ljudi odlučiti da svoje odmore ovoga leta provedu u Srbiji. Zato će vaučeri ovog leta biti veoma traženi.\nRasim Ljajić, Ministarstvo turizma,trgovine i telekomunikacija, Foto: INFO 24\n„Vaučeri koje delimo mogu se iskoristiti u preko 1500 ugostiteljskih objekata i hotela, a spisak sa njima se ažurira svake nedelje i objavljuje na našem sajtu. Verujem da će taj broj sada biti mnogo veći, jer smo Beograd i Novi Sad uključili kao nove destinacije gde će građani da koriste vaučere. Inače, do sada je podeljeno 30.000 novih vaučera, uz prethodnih 160.000 podeljenih do kraja februara meseca. Opredelili smo ukupno 400.000 novih vaučera koje će građani moći da koriste i zato ih pozivamo da se prijavljuju, kako bi mogli da svoj odmor provedu u svojoj zemlji“, kaže ministar Ljajić.\nInače, vaučere najviše koriste penzioneri – preko 55 posto. Pravo na njih imaju i zaposleni sa primanjima do 70.000 dinara, potom nezaposleni i nosioci poljoprivrednih gazdinstava, kao i studenti. Vaučeri se mogu iskoristiti do 20. novembra.\n„U našoj zemlji zaista postoji mnogo destinacija za koje sam siguran da 90 posto naših građana ni ne zna da postoje. Mogu da kažem da u našim turističkim destinacija vlada jedinstvo svega, pa i kulturno istorijskog nalseđa i zaista ima šta da se vidi. Mi smo sada krenuli da obilazimo te destinacije, zajedno sa medijima koji prave reportaže, kako bi smo ih približili javnosti. Krenli smo od Podunavlja, pa ćemo ići u Mionicu, Valjevo, pa na Divčibare, a želja nam je da predstavimo manje poznate destinacije“, kaže Ljajić.\nKada su u pitanju telekomunikacije i njihova digitalizacija, ministar Ljajić je istakao da je digitalizacija u oblasti televizijskog signala uspešno završena, i donela je korist ne samo gledaocima, već i finansijsku korst ima država. Samo od prodaje etra za mobilne operatere, prihovodano je oko 126 miliona eura. Sada sledi druga faza, a to je, po Ljajićevim rečima, da Srbija „uhvati“ priključak sa četvrtom industrijskom revolucijom, a to je uvođenje 5G tehnologije.\n„Znam da sada nije popularno pričati o tome, ali ljudima prosto treba reći istinu. Jer, gluposti koje smo čuli, a to je ds 5G izaziva koronu i ko zna šta još, to nije tačno. Pa Južna Koreja, koja je praktično razvila ovu tehnologiju, kima skoro najbolje rezultate u borbi protiv korone. Ili Iran, koji nema 5G tehnologiju, a ima najlošije rezultate sa virusom. Prema tome, za nas je jako važno da uđemo u taj proces, jer je to i preduslov ne samo digitalizaciji privrede, poljoprivrede, obrazovanja i zdravstva, već i prduslov da se mi ravnopravno takmičimo na globalnom tržištu sa onim velikim i moćnim igračima. Bez toga, mi ćemo igrati drugu ligu“, naglasio je ministar Rasim Ljajić.\nKomentarišući predstojeće izbore, Rasim Ljajić je naglasio da je najvažnije da građani Srbije izađu na njih 21. juna, ali i da pažljivo slušaju šta ko u ovoj kampanji obećava, potom da dobro vide šta je ko do sada uradio i šta ko za njih može u narednom periodu da uradi.\n„Verujem da je ova Vlada, što će građani i prepoznati, i u ovom mandatu uradila puno, pre svega kada govorimo o ekonomiji i privredi, o ulaganju u infrastrukturu, te da ni jedan kraj zemlje nije zapostavljen ni zaboravljen. Preostaje još mnogo posla koji treba da uradimo i ono na čemu ja stalno insistiram i što rečsto govorim, moramo da ekonomiju i realni život stavimo ispred bilo kakve politike i političkih izjava. To je veoma važno, i mislim da smo mi zaista uradili puno, ne samo sa povećanjem plata i standarda, jer to još uvek nije dovoljno, ali smo postavili vrlo čvrtse i ozbiljne temelje da naša ekonomija iz godine u godinu jača. Ubeđen sam da ćemo tako nastaviti i u narednom mandatu“, zaključio je Rasim Ljajić.\nZa INFO 24, Nada Dželebdžić / Foto: INFO 24\nTags: Rasim Ljajić, turizam\nKorona nije zaustavila privredu Gornjeg Milanovca\nDruga na listi SNS-a Maja Gojković: Ovo je izbor između vraćanja u prošlost ili puta u budućnost\nPoklon lekarskog tima iz Kine vojnom zdravstvu\nUprava za vojno zdravstvo Ministarstva odbrane dobila je aparat za uklanjanje sekreta iz disajnih puteva od članova lekarskog tima iz Kine angažovanih na pružanju pomoći u toku epidemije Kovid-19. „Ovim…\nKoronavirus u Srbiji: Pozitivne 24 osobe, jedna preminula-ukupno 245\nMali: Pun sam optimizma, prognoze upućuju na to


Cela plata za vreme trudničkog bolovanja – Super beba\nCela plata za vreme trudničkog bolovanja\nPredlog Ministarstva zdravlja u korist podsticanja rađanja\nMinistarstvo zdravlja predložilo je da svim zaposlenim ženama koje održavaju trudnoću od sledeće godine budu isplaćene plate u punom iznosu. Takvih žena je prošle godine bilo 24.000 od ukupnih 75.000 porođaja. Trenutno celu zaradu dok su na bolovanju, dobijaju samo trudnice u Beogradu jer su gradske vlasti obezbedile dodatni novac za to. U Jagodini nezaposlena trudnica dobija 10.000 mesečno.\nPrema predlogu, Republički zavod za zdravstveno osiguranje obezbeđuje 65 odsto, a dodatnih 35 odsto bi se obezbeđivalo iz budžeta, objašnjavaju u Ministarstvu zdravlja. Realizacija ove strategije podsticanja rađanja, zahteva izmenu Zakona o zdravstvenom osiguranju, a to se može očekivati do kraja godine, kada će se naći u skupštinskoj proceduri. Ukoliko se globalna finansijska kriza ne pogorša, ova sredstva bi bila predviđena u budžetu Srbije za 2010. godinu.\nNa taj način će podsticanje rađanja biti prioritetna obaveza nadležnih državnih organa i šire društvene zajednice.\nTakođe, Ministarstvo smatra da bi dodatna mera podsticanja rađanja mogla biti i obezbeđivanje 100 evra mesečno svakoj trudnici, bez obzira da li je zaposlena ili ne, da bi se poboljšao finansijski položaj budućih majki. Međutim, s obzirom na činjenicu da u Srbiji godišnje ima oko 75.000 porođaja, u ovom momentu ne postoji mogućnost da se u budžetu Srbije obezbede sredstva za te namene, ukazuju u Ministarstvu zdravlja.\nOd početka ovog meseca celu platu dobijaće Beograđanke koje su na bolovanju zbog održavanja trudnoće, nedavno je najavio gradonačelnik Beograda Dragan Đilas.\nProcenjuje se da u glavnom gradu godišnje porodi 8.000 žena, a da trudničko bolovanje koristi nešto više od 1.000. Pri Ministarstvu postoji komisija koja proverava ko treba da ide na trudničko a ko ne, a jedan od kriterijuma je da su žene živele u Beogradu zaključno sa 31. decembrom prošle godine.\nI gradonačelnik Jagodine Dragan Marković Palma najavio je da će od februara trudnice i porodilje koje nisu zaposlene mesečno dobijati po 10.000 dinara iz budžeta Skupštine grada.\nOve godine samo 65 odsto od zarade\nMinistarstvo za rad i socijalna pitanja krajem decembra prošle godine najavilo je da je strategijom podsticanja rađanja bilo predviđeno da trudnice dobijaju 100 odsto zarade ukoliko budu bile na bolovanju. Međutim, restriktivnim budžetom nisu predviđena sredstva, tako da je i ove godine ostalo da trudnice dobijaju 65 odsto od zarade.


BMTS počeo proizvodnju turbopunjača za putnička i komercijalna vozila u Novom Sadu - Pluton Logistics\n27/11/2020 28/11/2020 Milica Milosavljevic\tautodelovi, automobilska, BMTS Technology, CTPark Novi Sad, fabrika turbopunjača u Novom Sadu, izvoz, izvoznici, logistika u autoindustriji, turbopunjači, turbopunjači za komercijalna vozila\nKompanija BMTS Technology započela je proizvodnju u fabrici u Novom Sadu. Pogon je deo CTParka Novi Sad, a ovde će se sastavljati turbopunjači visoke efikasnosti za putnička i komercijalna vozila, kao i druge visokokvalitetne komponente za autoindustriju.\nPrvi proizvodi sišli su sa traka 25. novembra. Planirani kapacitet proizvodnje je dva miliona turbopunjača godišnje.\nNovo postrojenje ima visokoprecizne uređaje za obradu i montažu koji ispunjavaju posebne zahteve u pogledu tehnologije i zaštite životne sredine. Proizvodni koncept takođe uključuje ispitivanje na kraju procesa, te se svaka proizvedena jedinica proverava u pogledu funkcionalnosti i usaglašenosti pre nego što napusti fabriku, navodi se u saopštenju kompanije.\nU novosadskoj fabrici poštuju se svi standardi proizvodnih lokacija u Austriji (St. Michael) i Nemačkoj (Blaichach).\nBMS Tehnology globalno zapošljava 1.300 radnika, prisutni su na 3 kontinenta i imaju 6 predstavništava.\n– Kontinuirano proširujemo svoju proizvodnu mrežu i prilagođavamo je zahtevima globalnog tržišta – navodi se u saopštenju kompanije.\n← Poskupljenje putarine u Austriji početkom naredne godine\n“Pica kutije“, suvi led… – Kako se Hrvatska priprema za distribuciju vakcina →\n06/09/2016 22/04/2017 marko\n05/11/2016 22/04/2017 marko